title: फ्रेंच फ्राइज़

text: गोमांस के तेल, चर्बी, या अन्य जानवरों की वसा में फ्रेंच फ्राइज़ को तलने से इसमें संतृप्त वसा की मात्रा बढ़ जाती है। जानवरों से प्राप्त वसा के स्थान पर तेल जैसे, ताड़ का तेल इस्तेमाल करने पर मात्र यही फर्क पड़ता है कि एक संतृप्त वसा के स्थान पर दूसरे का प्रयोग होने लगता है। जानवरों से प्राप्त वसा के स्थान पर हाइड्रोजनीकृत तेल के प्रयोग से कोलेस्ट्रौल की मात्रा तो घट जाती है पर ट्रांस फैट की मात्रा बढ़ जाती है, जिसके सम्बन्ध में यह देखा गया है कि यह एलडीएल (LDL) कोलेस्ट्रौल को बढ़ा देता है और एचडीएल (HDL) कोलेस्ट्रौल को घटा देता है। इसमें कैनोला (राई) के तेल का भी प्रयोग किया जा सकता है, लेकिन आमतौर पर गोमांस की चर्बी ही अधिक प्रचलित है, खासकर उन फास्ट फ़ूड श्रृंखलाओं में जो कम्युनल (मिलेजुले) ऑयल बाथ का प्रयोग करते हैं।


title: फ्रेंच फ्राइज़

text: अब कई रेस्तरां अपने द्वारा असंतृप्त तेल का इस्तेमाल किये जाने को प्रचारित करते हैं। उदहारण के लिए, फाइव गाइज़, यह प्रचार करता है कि उनके फ्राइज़ मूंगफली के तेल में बनाये जाते हैं, जबकि चिक-फिल-ए यह प्रचार करता है कि वे कैनोला (राई) ऑयल का प्रयोग करते हैं।


title: फ्रेंच फ्राइज़

text: 1994 में लन्दन के स्ट्रिंगफैलो नाइटक्लब के मालिक पीटर स्ट्रिंगफैलो ने मैककेन फूड्स द्वारा लम्बे पतले चिप्स के ब्रांड के लिए "स्ट्रिंगफैलो" नाम के इस्तेमाल पर आपत्ति जतायी, जिसके फलस्वरूप उन्हें अदालत में जाना पड़ा. वे इस मुकदमे ("स्ट्रिंगफैलोज़ बनाम मैककेन फ़ूड (जीबी) एलटीडी (Ltd) (1994")) को इस आधार पर हार गए कि आम जनता की सोच के अनुसार इस नाम के दो प्रयोगों में कोई समानता नहीं है और इसीलिए मैककेन का उत्पाद के कारण नाइटक्लब की बिक्री में कोई कमी नहीं आयेगी.


title: फ्रेंच फ्राइज़

text: जून 2004 में ब्यूमाउन्ट, टेक्सास के फेडरल डिस्ट्रिक्ट जज की सलाह पर, संयुक्त राज्य अमेरिका के कृषि विभाग ने, मिश्रण में लपेटे गए फ्रेंच फ्राइज़ को पेरिशेबल एग्रीकल्चरल कमोडिटीज़ एक्ट के अंतर्गत एक सब्जी के रूप में वर्गीकृत कर दिया। हालांकि मुख्यतया ऐसा व्यापारिक कारणों से किया गया था - फ्रेंच फ्राइज़ "संसाधित खाद्य सामग्री" के रूप में वर्गीकृत किये जाने के लिए आवश्यक मापदंडों को पूरा नहीं करते हैं - इस मुद्दे ने मीडिया को काफी आकर्षित किया जिसका कारण कुछ हद तक डॉक्यूमेंट्री "सुपर साइज़ मी" भी थी।


title: हल्द्वानी का इतिहास

text: उत्तराखण्ड के नैनीताल ज़िले में स्थित हल्द्वानी राज्य के सर्वाधिक जनसँख्या वाले नगरों में से है। इसे "कुमाऊँ का प्रवेश द्वार" भी कहा जाता है।


title: हल्द्वानी का इतिहास

text: भाभर क्षेत्र, जहां हल्द्वानी स्थित है, प्राचीन काल में एक अभेद्य जंगल माना जाता था। दलदल भूमि, अत्यधिक गर्मी, महीनों तक चलने वाली बारिश, जंगली जानवर, विभिन्न प्रकार के रोग, और परिवहन के कोई साधन नहीं होने के कारण यहां कभी भी बड़ी संख्या में लोग नहीं बसे। यही वजह है कि इस क्षेत्र में कोई ऐतिहासिक मानव-बस्तियां होने का उल्लेख नहीं हैं।


title: हल्द्वानी का इतिहास

text: मुग़ल इतिहासकारों ने इस बात का उल्लेख किया है की १४ वीं शताब्दी में एक स्थानीय शाशक, ज्ञान चन्द, जो चन्द राजवंश से सम्बंधित था, दिल्ली सल्तनत पधारा और उसे भाभर-तराई तक का क्षेत्र उस समय के सुलतान से भेंट स्वरुप मिला। बाद में मुग़लों द्बारा पहाड़ों पर चढ़ाई करने का प्रयास किया गया, लेकिन क्षेत्र की कठिन पहाड़ी भूमि के कारण वे सफल नहीं हो सके। कीर्ति चंद (१४८८-१५०३) के राज से पहले यह क्षेत्र स्थानीय सरदारों के अधीन भी रहा।


title: हल्द्वानी का इतिहास

text: १६वीं शताब्दी की शुरुआत में, इस क्षेत्र में बुक्सा जनजाति के लोग बसने लगे थे। हल्दु (कदंब) के वनों की प्रचुरता के कारण इस क्षेत्र को बाद में हल्दु वनी कहा जाने लगा। दक्षिण में तराई क्षेत्र में भी उस समय घने जंगलों का समावेश था, और यहां मुगल बादशाह अक्सर शिकार खेलने आया करते थे।


title: हल्द्वानी का इतिहास

text: सन् १८१६ में गोरखाओं को परास्त करने के बाद गार्डनर को कुमाऊँ का आयुक्त नियुक्त किया गया। बाद में जॉर्ज विलियम ट्रेल ने आयुक्त का पदभार संभाला और १८३४ में हल्दु वनी का नाम हल्द्वानी रखा। ब्रिटिश अभिलेखों से हमें ये ज्ञात होता है कि इस स्थान को १८३४ में एक मण्डी के रूप में उन लोगों के लिए बसाया गया था जो शीत ऋतु में भाभर आया करते थे। प्राचीन शहर मोटा हल्दु में स्थित था, और उस समय वहां केवल घास के घर थे। १८५० के बाद ही ईंट के घरों का निर्माण शुरू हो पाया। १८३१ में नगर का पहला अंग्रेजी माध्यमिक विद्यालय स्थापित किया गया था।


title: हल्द्वानी का इतिहास

text: सन् १८५६ में सर हेनरी रैम्से ने कुमाऊँ के आयुक्त का पदभार संभाला। १८५७ के प्रथम भारतीय स्वतंत्रता संग्राम के दौरान इस क्षेत्र पर थोड़े समय के लिये रोहिलखण्ड के विद्रोहियों ने अधिकार कर लिया। तत्पश्चात सर हेनरी रैम्से द्वारा यहाँ मार्शल लॉ लगा दिया गया और १८५८ तक इस क्षेत्र को विद्रोहियों से मुक्त करा लिया गया। वो रोहिल्ला, जिन पर हल्द्वानी पर हमला करने का आरोप लगा था, नैनीताल के फांसी गधेरा में अंग्रेजों द्वारा फांसी पर चढ़ा दिये गये थे। इसके बाद सन् १८८२ में रैम्से ने नैनीताल और काठगोदाम को सड़क मार्ग से जोड़ दिया। सन् १८८३-८४ में बरेली और काठगोदाम के बीच रेलमार्ग बिछाया गया। २४ अप्रैल, १८८४ के दिन पहली रेलगाड़ी लखनऊ से हल्द्वानी पहुंची और बाद में रेलमार्ग काठगोदाम तक बढ़ा दिया गया।


title: हल्द्वानी का इतिहास

text: १८९१ तक अलग नैनीताल ज़िले के बनाने से पहले तक हल्द्वानी कुमांऊ ज़िले का भाग था जिसे अब अल्मोड़ा ज़िले के नाम से जाना जाता है। १८८५ में टाउन अधिनियम लागू होने के बाद १ फरवरी, १८९७ को हल्द्वानी को नगरपालिका घोषित किया गया। सन् १८९९ में यहां तहसील कार्यालय खोला गया था, जब यह भाभर का तहसील मुख्यालय बनाया गया। भाभर नैनीताल ज़िले के चार भागों में से एक था, और कुल ४ क़स्बों और ५११ ग्रामों के साथ १९०१ में इसकी कुल जनसँख्या ९३,४४५ थी और ये ३,३१३ वर्ग किमी क्षेत्र में फैला हुआ था।


title: हल्द्वानी का इतिहास

text: सन् १९०१ में यहाँ की जनसँख्या ६,६२४ थी और आगरा व अवध के सयुंक्त प्रान्त के नैनीताल ज़िले के भाभर क्षेत्र का मुख्यालय हल्द्वानी में ही स्थित था। भाभर क्षेत्र का मुख्यालय के साथ ही ये कुमाऊँ मण्डल और नैनीताल ज़िले की शीत कालीन राजधानी भी हुआ करता था। सन् १९०१ में आर्य समाज भवन और १९०२ में सनातन धर्मं सभा का निर्माण किया गया। सन् १९०४ में हल्द्वानी की नगर पालिका को रद्द कर इसे "अधिसूचित क्षेत्र" की श्रेणी में रख दिया गया था। १९०७ में हल्द्वानी को क़स्बा क्षेत्र घोषित किया गया। शहर का पहला अस्पताल १९१२ में खुला।


title: हल्द्वानी का इतिहास

text: १९१८ में हल्द्वानी ने कुमाऊं परिषद के दूसरे सत्र की मेजबानी की। पंडित तारा दत्त गैरोला रायबहादुर के नेतृत्व में १९२० में रॉलेट एक्ट और कुली-बेगार के विरोध में विरोध प्रदर्शन किया गया। सविनय अवज्ञा आंदोलन के दौरान भी १९३० और १९३४ के बीच शहर में कई जुलूस निकाले गए थे। १९४० के हल्द्वानी सम्मेलन में ही बद्री दत्त पाण्डेय ने संयुक्त प्रांत में कुमाऊं के पहाड़ी इलाकों को विशेष दर्जा देने के लिए आवाज़ उठाई थी।


title: हल्द्वानी का इतिहास

text: १९४७ में जब भारत ब्रिटिश शासन से स्वतंत्र हुआ तब हल्द्वानी एक मध्यम आकार का शहर था और इसकी आबादी लगभग 2५,००० थी। शहर का १९५० में विद्युतीकरण किया गया था। नागा रेजिमेंट की दूसरी बटालियन, जिसे हेड हंटर के नाम से भी जाना जाता है, ११ फरवरी १९८५ को हल्द्वानी में ही स्थापित की गई थी। हल्द्वानी ने उत्तराखंड आंदोलन में भी प्रमुख भूमिका निभाई।


title: हल्द्वानी का इतिहास

text: जब १८३७ में हल्द्वानी की स्थापना की गई थी, तो ज्यादातर इमारतें मोटा हल्दु के आसपास थीं। शहर धीरे-धीरे उत्तर की ओर वर्तमान बाजार और रेलवे स्टेशन की ओर विकसित होता गया। हल्द्वानी बाजार से ४ किमी दूर दक्षिण में गोरा पड़ाव नामक क्षेत्र है। १९ वीं सदी के मध्य में यहाँ एक ब्रिटिश कैंप हुआ करता था जिसके नाम पर इस क्षेत्र का नाम पड़ा। विकास प्राधिकरण की अनुपस्थिति के कारण २००० के दशक की शुरूआत में बिना किसी नियमन के, संकीर्ण सड़कों के साथ ही, दर्जनों कालोनियों की स्थापना हुई। ३१ अक्टूबर २००५ को उत्तराखंड सरकार द्वारा उत्तराखण्ड मुक्त विश्वविद्यालय की स्थापना की गई।


title: हल्द्वानी का इतिहास

text: हल्द्वानी के गौलापार क्षेत्र में ९ मई २०१७ को हल्द्वानी आईएसबीटी के निर्माण के दौरान ४० मानव कंकाल और ३०० 'कब्र-जैसी संरचनाएं' पाई गई। इन मानव अस्थि अवशेषों के बारे में विशेषग्यों का मानना था कि ये बरेली के रोहिला सरदारों के हो सकते हैं जो १८५७ में अंग्रेजों से लोहा लेते हुए शहीद हुए थे। एक और मत यह भी था कि ये अवशेष किसी महामारी, मलेरिया या अकाल के दौरान काल कवलित हो गये लोगों के भी हो सकते हैं। लेकिन जांच में पता चला है कि नरकंकाल केवल एक से डेढ़ साल पुराने थे।


title: जन्म नियंत्रण

text: गर्भावस्थाभ्रूण या गर्भ का गर्भा स्थान (Womb) से भ्रूण जीवनक्षमता प्राप्ति जीवित रहने में सक्षम हो, बाहर निकलना या जबरन निकालना गर्भपात कहलाता है। एक गर्भपात सहज रूप से हो सकता है, जिस स्थिति में इसे अक्सर गर्भ विफलता कहा जाता है। यह जानबूझकर किया जा सकता है जिस के कारण इसे कृत्रिम गर्भपात के रूप में जाना जाता है। शब्द "गर्भपात" सबसे सामान्यतः मानव गर्भधारण के कृत्रिम गर्भपात को संदर्भित करता है। भ्रूण के अपने दम पर जीवित रहने में सक्षम हो पाने के बाद समान प्रक्रिया को चिकित्सकीय रूप से एक "गर्भावस्था की देर से समाप्ति" के रूप में जाना जाता है।


title: जन्म नियंत्रण

text: आधुनिक आयुर्विज्ञान में कृत्रिम गर्भपात के लिए दवाओं या शल्य चिकित्सा पद्धतियों का उपयोग करती है। मिफेप्रिस्टोन और प्रोस्टाग्लैंडीन दो ऐसी दवाएँ हैं जो पहली तिमाही में शल्य चिकित्सा पद्धतियों के जितनी ही प्रभावी हैं। हालांकि दवाओं का प्रयोग दूसरी तिमाही में प्रभावी हो सकता है, शल्य चिकित्सा पद्धतियों से दुष्प्रभाव होने का कम जोखिम प्रतित होता है। गर्भनिरोध, जिसमें गोली और अंतर्गर्भाशयी उपकरण शामिल है, गर्भपात के तुरंत बाद शुरू किया जा सकता है। जब स्थानीय कानून द्वारा अनुमति दी गई हो तो विकसित दुनिया में दवा में सबसे सुरक्षित प्रक्रियाओं के बीच#सुरक्षित| रहने का गर्भपात का एक लंबा इतिहास रहा है। सरल गर्भपात से न तो दीर्घकालिक मानसिक स्वास्थ्य या शारीरिक स्वास्थ्य की समस्याएँ होती हैं। विश्व स्वास्थ संगठनअनुशंसा करता है कि सुरक्षित और कानूनी गर्भपात का यह समान स्तर विश्व स्तर पर सभी महिलाओं के लिए उपलब्ध हो। हालांकि, विश्व स्तर पर प्रति वर्ष असुरक्षित गर्भपात के कारण लगभग 47,000 मातृ मृत्यु होती हैं और 50 लाख अस्पताल में दाखिले होते हैं।


title: जन्म नियंत्रण

text: हर साल विश्व स्तर पर अनुमानित 4 करोड़ 40 लाख गर्भपात किए जाते हैं, जिनमें से आधे से थोड़े कम असुरक्षित रूप से कराए जाते हैं। 2003 और 2008 के बीच गर्भपात की दरों में बहुत कम बदलाव आया है, जबकि पिछले दशक में परिवार नियोजन और गर्भनिरोध के संबंध में शिक्षा तक पहुंच बेहतर होने से यह कम होते रहे हैं। , विश्व के चालिस प्रतिशत महिलाओं को कानूनी कृत्रिम गर्भपात तक "कारण के संबंध में बिना किसी प्रतिबंध के" तक पहुंच थी। लेकिन, गर्भावस्था की अवधि के अनुसार इसकी कुछ सीमाएं हैं।


title: जन्म नियंत्रण

text: कृत्रिम गर्भपात का लंबा इतिहास है। इन्हें विभिन्न तरीकों से निष्पादित किया जाता है, जिसमें हर्बल दवाएं, तेज उपकरणों के प्रयोग,शारीरिक आघात और प्राचीन समय से अन्य पारंपरिक तरीकों का उपयोग शामिल है। गर्भपात से संबंधित कानून, कि कितने समय में वे निष्पादित किए जाते हैं, और उनके सांस्कृतिक और धार्मिक स्थिति के अनुसार दुनिया भर में बहुत कुछ भिन्नता होती है। कुछ संदर्भों में, गर्भपात विशिष्ट परिस्थितियों जैसेकौटुम्बिक व्यभिचार, बलात्कार, भ्रूण के साथ समस्याएं, या सामाजिक आर्थिक कारकों या मां के स्वास्थ्य के लिए जोखिम के आधार पर कानूनन वैध है। विश्व के कई हिस्सों में नैतिक, गर्भपात के नैतिक, और कानूनी मुद्दों पर प्रमुख रूप से सार्वजनिक विवाद होता है। जो लोग गर्भपात के विरुद्ध हैं, वे आम तौर पर यह कहते हैं कि भ्रूण या गर्भ एक इंसान है जिसे जीवन के अधिकार प्राप्त है और वे गर्भपात की तुलना हत्या से कर सकते हैं। जो लोग गर्भपात अधिकारों का समर्थन करते हैं, वे एक महिला के अपने शरीर से संबंधित मामलों को तय करने के अधिकार को महत्व देते हैं और साथ ही साथ आम तौर पर मानवाधिकारों पर ज़ोर देते हैं।


title: सामाजिक दुर्भीति

text: सामाजिक दुर्भीति (Social Anxiety Disorder (SAD) या Social Phobia) एक प्रकार का मानसिक विकार है। सामाजिक दूर्भीति से ग्रस्त व्यक्ति किसी एक या अनेक सामाजिक वातावरणों में जाने या भाग लेने से बहुत अधिक डरता है। यदि वह इन परिस्थितियों में भाग लेता है तो उसे बहुत कष्ट होता है और उसकी काम करने की कई क्षमताएँ इसके कारण बहुत कम हो जाती हैं। सामाजिक दूर्भीति एक सर्वाधिक सामान्य दुश्चिन्ता विकृति है और यह सबसे आम मानसिक विकार है। लगभग १२% भारतीय वयस्क इसके शिकार हैं।


title: सामाजिक दुर्भीति

text: हम सभी सामाजिक स्थिति में नर्वस या असहज होने की भावना को जानते हैं। यदि आपको सामाजिक चिंता विकार है तो आपको सामाजिक स्थितियों का तनाव बहुत अधिक होता है।


title: सामाजिक दुर्भीति

text: सामाजिक चिंता विकार वाला कोई भी व्यक्ति इसे विभिन्न तरीकों से अनुभव कर सकता है। लेकिन यहां कुछ सामान्य स्थितियां हैं जिनसे लोगों को परेशानी होती है:


title: उन्नत भारत अभियान

text: उन्नत भारत अभियान मानव संसाधन मंत्रालय, भारत सरकार द्वारा एक कार्यक्रम है, जिसे ग्रामीण क्षेत्रों के लिए बनाया गया है। इस कार्यक्रम को आईआईटी, एनआईटी आदि के साथ मिल कर बनाया गया है।


title: आयुष बडोनी

text: आयुष बडोनी (जन्म 3 दिसंबर 1999) एक भारतीय क्रिकेटर हैं। उन्होंने अपने ट्वेंटी 20 की शुरुआत 11 जनवरी 2021 को की, दिल्ली के लिए 2020-21 में सैयद मुश्ताक अली ट्रॉफी की शुरुआत की।


title: युक्तेश्वर गिरि

text: श्री युक्तेश्वर गिरि (बांग्ला : শ্রী যুক্তেশ্বর গিরী) (10 मई 1855 - 9 मार्च 1936) महान क्रियायोगी एवं उत्कृष्ट ज्योतिषी थे । वे लाहिड़ी महाशय के शिष्य और स्वामी सत्यानन्द गिरि तथा परमहंस योगानन्द के गुरु थे। उनका मूल नाम प्रियनाथ कांड़ार (बांग्ला : প্রিয়নাথ কাঁড়ার)


title: युक्तेश्वर गिरि

text: श्री युक्तेश्वर गिरी ने  गुरुपरम्परा को  कायम रखते हुए क्रियायोगकी दिक्षा दिया । आप  भारतके विशिष्ट सन्त हैं  । आपने परमहंस योगानन्द को पश्चिमके लिए तैयार किया था ।


title: युक्तेश्वर गिरि

text: श्री युक्तेश्वर गिरी जी ने वेदान्त, मिमांसा, योग, वैशेषिक तथा गीता ,बाइबल सम्पूर्णका गहरा व्याख्या किया है । वे महान् क्रियायोगी तथा प्रखर ज्योतिष थे, एवम् आप विज्ञानके भी ज्ञाता थे । परमहंस योगानन्द ने अपनी आत्मकथामें अपने गुरु युक्तेश्वर गिरी ज्यूका वर्णन एवम् विषद् कार्यें की चर्चा किया है । भारतीय सन्त समाजमें युक्तेश्वर जीका नाम आदर के साथ लिया जाता है ।  आपने पुस्तक भी लिखा है ।


title: युक्तेश्वर गिरि

text: कॉलेज छोड़ने के बाद प्रिया नाथ ने शादी की और उनकी एक बेटी भी हुई। उनकी शादी के कुछ साल बाद उनकी पत्नी की मृत्यु हो गई।


title: युक्तेश्वर गिरि

text: अंततः उन्हें औपचारिक रूप से "श्री युक्तेश्वर गिरि" के रूप में मठवासी स्वामी के आदेश में दीक्षा दी गई (ध्यान दें: इस प्रकार 'श्री' एक अलग सम्मान नहीं है, बल्कि उनके दिए गए नाम का हिस्सा है)। "... कई लोग सामान्य प्रक्रिया का पालन करते हैं (अनौपचारिक रूप से किसी का नाम लिखने या कहने के लिए) और "श्री" को छोड़ देते हैं और केवल "युक्तेश्वर" कहते हैं, लेकिन यह सही नहीं है। यदि कोई शुरुआत में "श्री" लगाना चाहता है प्रचलित फैशन में, तब उनका नाम इस प्रकार दिखेगा: "श्री श्रीयुक्तेश्वर गिरि।" [10]


title: युक्तेश्वर गिरि

text: 1884 में, प्रिया नाथ लाहिड़ी महाशय से मिलीं, जो उनके गुरु बने और उन्हें क्रिया योग के मार्ग में दीक्षित किया। श्री युक्तेश्वर ने अगले कई वर्षों में अपने गुरु की संगति में बहुत समय बिताया, अक्सर बनारस में लाहिड़ी महाशय जाते थे। 1894 में, इलाहाबाद में कुंभ मेले में भाग लेने के दौरान, वह लाहिड़ी महाशय के गुरु, महावतार बाबाजी से मिले, [11] जिन्होंने श्री युक्तेश्वर को हिंदू शास्त्रों और ईसाई बाइबिल की तुलना करते हुए एक किताब लिखने के लिए कहा। [12] उस बैठक में महावतार बाबाजी ने श्री युक्तेश्वर को 'स्वामी' की उपाधि भी प्रदान की। श्रीयुक्तेश्वर ने 1894 में अनुरोधित पुस्तक को कैवल्य दर्शनम, या द होली साइंस नाम देते हुए पूरा किया।


title: युक्तेश्वर गिरि

text: श्री युक्तेश्वर ने सेरामपुर में अपने बड़े दो मंजिला परिवार के घर को एक आश्रम में बदल दिया, जिसका नाम "प्रियधाम" रखा गया, जहां वे छात्रों और शिष्यों के साथ रहते थे। 1903 में, उन्होंने पुरी के समुद्र तटीय शहर में एक आश्रम भी स्थापित किया, जिसका नाम "करार आश्रम" रखा। [16] इन दो आश्रमों से, श्रीयुक्तेश्वर ने छात्रों को पढ़ाया, और "साधु सभा" नामक एक संगठन शुरू किया।


title: युक्तेश्वर गिरि

text: शिक्षा में रुचि के परिणामस्वरूप श्री युक्तेश्वर ने भौतिकी, शरीर विज्ञान, भूगोल, खगोल विज्ञान और ज्योतिष विषयों पर स्कूलों के लिए एक पाठ्यक्रम विकसित किया [17] उन्होंने बुनियादी अंग्रेजी और हिंदी सीखने पर बंगालियों के लिए एक पुस्तक भी लिखी, जिसे फर्स्ट बुक कहा जाता है, और लिखा ज्योतिष पर एक बुनियादी किताब। बाद में, उन्हें महिलाओं की शिक्षा में दिलचस्पी हो गई, जो उस समय बंगाल में असामान्य थी।


title: युक्तेश्वर गिरि

text: युक्तेश्वर ज्योतिष (भारतीय ज्योतिष) में विशेष रूप से कुशल थे, और उन्होंने अपने छात्रों को विभिन्न ज्योतिषीय रत्न और चूड़ियाँ निर्धारित कीं। [19] उन्होंने खगोल विज्ञान और विज्ञान का भी अध्ययन किया, जैसा कि द होली साइंस में उनके युग सिद्धांत के निर्माण में प्रमाणित है।


title: युक्तेश्वर गिरि

text: उनके पास केवल कुछ दीर्घकालिक शिष्य थे, लेकिन 1910 में, युवा मुकुंद लाल घोष श्री युक्तेश्वर के सबसे प्रसिद्ध शिष्य बन गए, अंततः परमहंस योगानंद के रूप में दुनिया भर में क्रिया योग की शिक्षाओं को सभी धर्मों के अपने चर्च के साथ फैलाया - स्व- रियलाइजेशन फेलोशिप/योगदा सत्संग सोसाइटी ऑफ इंडिया। योगानंद ने श्री युक्तेश्वर के शिष्यों की कम संख्या को उनके सख्त प्रशिक्षण विधियों के लिए जिम्मेदार ठहराया, जिसे योगानंद ने कहा "कठोर के अलावा अन्य के रूप में वर्णित नहीं किया जा सकता"।


title: युक्तेश्वर गिरि

text: देखो, आँख मूंद कर विश्वास करने का कोई मतलब नहीं है कि मेरे द्वारा तुम्हें छूने के बाद, तुम बच जाओगे, या यह कि स्वर्ग से एक रथ तुम्हारी प्रतीक्षा कर रहा होगा। गुरु की प्राप्ति के कारण, पवित्र स्पर्श ज्ञान के प्रस्फुटन में सहायक होता है, और इस आशीर्वाद को प्राप्त करने के प्रति सम्मान करते हुए, आपको स्वयं एक ऋषि बनना चाहिए, और दी गई साधना की तकनीकों को लागू करके अपनी आत्मा को उन्नत करने के मार्ग पर आगे बढ़ना चाहिए। गुरु द्वारा।


title: युक्तेश्वर गिरि

text: लेखक डब्ल्यू.वाई. इवांस-वेंट्ज़ ने योगानंद की आत्मकथा योगी की प्रस्तावना में श्री युक्तेश्वर की अपनी छाप का वर्णन किया:


title: युक्तेश्वर गिरि

text: श्री युक्तेश्वर कोमल भाव और वाणी के, मनभावन उपस्थिति के, और सम्मान के योग्य थे, जो उनके अनुयायियों ने अनायास ही उन्हें दे दिया। हर व्यक्ति जो उन्हें जानता था, चाहे वह अपने समुदाय का हो या न हो, उन्हें सर्वोच्च सम्मान में रखता था। मुझे उनकी लंबी, सीधी, सन्यासी आकृति स्पष्ट रूप से याद है, जो भगवा रंग के वेश में सांसारिक खोज को त्याग चुके हैं, क्योंकि वे मेरा स्वागत करने के लिए आश्रम के प्रवेश द्वार पर खड़े थे। उसके बाल लंबे और कुछ घुँघराले थे, और उसका चेहरा दाढ़ी वाला था। उनका शरीर मांसल रूप से दृढ़ था, लेकिन पतला और सुगठित था, और उनके कदम ऊर्जावान थे।


title: चक्रधर

text: चक्रधर या किरीटी (रोटिफ़ेरा, Rotifera) स्वतंत्र रूप से रहनेवाले छोटे-छोटे प्राणी हैं जो सूक्ष्मदर्शनीय (microscopic) या लगभग सूक्ष्मदर्शनीय होते हैं। इनके शरीर के अगले भाग में एक रोमाभ (Ciliary) अंग होता है, जिसके रोमाभ इस तरह गति करते हैं कि देखनेवाले को शरीर के आगे चक्र (पहिया) चलता मालूम पड़ता है। इसीलिये इन्हें पहिएदार जन्तु (ह्वील एनिमल या व्हील ऐनीमलक्यूल, Wheel animalcule) कहते हैं। अंग्रेजी नाम रोटिफ़ेरा का यही तात्पर्य हैं। इसीलिए इस वर्ग का नाम रोटिफ़ेरा या रोटेटोरिया रखा गया है।


title: चक्रधर

text: चक्रधर अधिकतर साधारण स्वच्छ (अलवण) जल में रहते हैं। कुछ खारे पानी में रहते हैं और कुछ समुद्र में भी पाए जाते हैं। कुछ पृथ्वी पर नम स्थानों पर रहते हैं और कुछ काई (Moss) के पौधे की पत्तियों के अक्ष में रहते हैं। कुछ चक्रधर परोपजीवी भी होते हैं। एक जाति घोंघा (Snail) के अंडों पर परोपजीवी होती है। इस तरह चक्रधर ने विभिन्न प्रकार के निवासस्थान अपना रखे हैं। इनका वितरण भी विस्तृत है। ये संसार के सभी कोनों में पाए जाते हैं।


title: चक्रधर

text: चक्रधर मेटाज़ोआ में काफी छोटे जन्तु हैं। इनकी लंबाई 0.04 से 2 मिलीमीटर तक होती हैं, परन्तु अधिकतर चक्रधर 0.5 मिलीमीटर से लंबे नहीं होते। ये प्रोटोज़ोआ से बड़े नहीं होते, इसलिए प्रारम्भ में लोग इनको भी प्रोटोज़ोआ मान बैठे थे। इतने छोटे होते हुए भी इनके शरीर के भीतर अनेक जटिल इंद्रियतंत्र होते हैं, जिन्हें बिना सूक्ष्मदर्शी यंत्र से नहीं देखा जा सकता।


title: चक्रधर

text: चक्रधर का शरीर लंबाकार होता है। अध्ययन के लिए उसे तीन भागों में विभाजित किया जाता हैं। पहला, आगे का चौड़ा भाग हैं जिसपर रोमाभ अंग होता हैं। इस भाग को सर कहते है और रोमाभ अंग को मुकुट (कॉरोना, Corona)। सर के बाद का लंबा भाग धड़ कहलाता है और तीसरे भाग को दुम (या फुट भी) कहते हैं। साधारणत: चक्रधर ऐसे ही होते हैं, परंतु कुछ ऐसे भी हैं जिन्होंने विशेष रूप धारण कर लिए हैं। कुछ थैली के आकार के होते हैं, कुछ गोल होते हैं (जैसे ट्रोकोस्फ़ियरा, Trochosphaera) और कुछ चौड़े होते हैं (जैसे ब्रैकियांसी, Brachioncy) और कुछ लंबे पतले होते हैं, जैसे (रोटेलिया, Rotalia)। कुछ किरीटियों का प्याले जैसा शरीर एक लंबे डंठल द्वारा पृथ्वी से जुड़ा रहता हैं। यदि चक्रधर का शरीर आड़ा काटकर देखा जाए तो प्राय: गोल दिखाई पड़ेगा, परंतु कुछ किरीटियों में पार्श्वीय तथा कुछ में प्रतिपृष्ठीय दीवारें चिपटी होती हैं। अधिकतर चक्रधर द्विपार्श्व सममिति (Bialateral Synmetry) वाले होते हैं, परंतु कुछेक बाहरी अंगों के कारण असममित मालूम पड़ने लगते हैं। उदाहरण के लिये किसी में पैर की दो अंगुलियों में से एक लंबी और एक छोटी होती हैं। कुछ किरीटियों का शरीर प्रतिपृष्ठीय दीवार की ओर झुका रहता है और किसी में पूरा शरीर सर्पिल होता हैं।


title: चक्रधर

text: शरीर हलके पीले रंग के आवरण, बाह्यत्वक् या क्यूटिकिल (Cuticle) से ढका रहता है। बाह्यत्वक कुछ कड़ा होता है, इसीलिये शरीर का इधर-उधर मुड़ना संभव नहीं होता। इसीलिए कोशिकाभित्ति में प्राय: वलय होते हैं। कभी कभी वलय इतने गहरे होते हैं कि शरीर खंडदार मालूम होने लगता है। कुछ किरीटियों के धड़ का बाह्यत्वक् विशेषकर अधिक मोटा और कड़ा हो जाता है। इसको लौरिका कहते हैं। विपत्ति के समय शरीर का आगे का भाग लौरिका के भीतर समा जाता हैं। लौरिका का बाह्यत्वक् सादा होता है या उसपर षट्कोणीय अथवा अन्य नमूने बने रहते हैं।


title: चक्रधर

text: चक्रधर के शरीर के आगे के भाग को केवल सुविधा के लिए सर कहा जाता है। यह चौड़ा होता है और सामने चपटा। कभी कभी सामने का बीच का भाग उभड़ा रहता हैं। इसके चारों ओर रोमाभ होते हैं। रोमाभयुक्त भाग को मुकुट कहते हैं और उसके मध्य के रोमाभविहिन भाग को ऐपिकल फील्ड (Apical field)। ऐपिकल फ़ील्ड पर अनेक उभड़े अंग दिखलाई देते हैं। इनमें से कुछ ऐसे होते है जिनपर नीचे स्थित ग्रंथियों की नलिकाएँ खुलती हैं और कुछ संवेदक होते हैं जिनपर कड़े बाल होते हैं। अधिक किरीटियों में मुकुट गोलाकार होता है। कुछ जंतुओं में यह दो पिंडकों (लोब्स, lobes) में बँटा रहता है। डंठल से पृथ्वी पर अनुरक्त रहनेवाले किरीटियों में मुकुट प्याले की शक्ल का होता है और उसका स्वतंत्र भाग कई पिंडकों में विभाजित रहता हैं। डेलायड में द्विपिंडकी (बाइ लोब्ड, bilobed) मुकुट के बीच में एक प्रमुख उभाड़ होता है, जिसका उपयोग वह पृथ्वी या पौधे आदि की सतह पर चलनें में करता हैं। इस उभाड़ को रोस्ट्रम कहते हैं।


title: चक्रधर

text: कारोना के रोमाभ एक साथ इस प्रकार गति करते हैं कि सामने पानी की लहरें बन जाती हैं। यह जल की लहरें खाद्य पदार्थ के जल में तैरते हुए टुकड़े मुँह तक ले आती हैं और खाद्य पदार्थ या तो मुँह में चला जाता हैं या उसे मुखांग पकड़ लेते हैं। अनेक चक्रधरों में रोमाभ भोजन प्राप्त करने के मुख्य साधन होते हैं और अन्य सभी चक्रधरों में ये भोजनप्राप्ति में सहायता देते हैं। मुकुट द्वारा पैदा की गई जल की लहरों से अन्य लाभ भी हैं। ये जानवरों के चारों ओर का पानी बदलती रहती हैं जिससे जानवर को ताजा आक्सिजन मिलता रहता हैं। स्वतंत्र रूप से तैरनेवाले किरीटियों में रोमाभ उन्हें तैरने में सहायता देते हैं। जल की लहरें शरीर के निकट एकत्र हुए उत्सर्जित (एक्स्क्रीटरी, excretory) पदार्थ बहा ले जाती हैं।


title: चक्रधर

text: मुँह मुकुट के मध्य में प्रतिपृष्ठीय रेखा की ओर होता है। इसके नीचे का ऐपिकल फील्ड का भाग कुछ उठा रहता है, मानो वह निचला ओठ हो। किसी किसी चक्रधर के ऐनिकल फील्ड में आँखें भी होती हैं। अधिकतर किरीटियों में आँखें मस्तिष्क पर स्थित होती हैं। आँखें या तो दो होती हैं या एक। किसी किरीटि में आँख तुंड (रोस्ट्रम, rostrum) पर भी स्थित होती है। आँख देखने में छोटे लाल चिह्न की भाँति होती हैं।


title: चक्रधर

text: धड़ लंबाकार होता है या अनेक प्रकार से चपटा। यह सादा होता है या वर्मिका (Lorica) युक्त। वर्मिका सादी होती है या उसपर अनेक नमूने बने रहते हैं। किसी किसी में वर्मिका पर काँटे भी होते हैं। पैडलिया नामक चक्रधर पर बड़े बड़े काँटे होते हैं जो शरीर के चलायमान पिंडकों पर स्थित रहते हैं। धड़ पर कुछ विशेष स्पर्शांग होते हैं। इनमें एक जोड़ा शरीर के दोनों बगल में होता हैं। इसे पार्श्वीय श्रृंगिका पृष्ठीय (लैटरल ऐंटेनी, lateral antennae) कहते हैं। एक श्रृंगिका पृष्ठीय तल पर होती हैं। इसे पृष्ठीय श्रृंगिका (डॉरसल ऐंटेना, dorsal antenna) कहते हैं। जिस स्थान पर धड़ और दुम मिलते हैं वहाँ मध्यपृष्ठीय (मिड-डॉर्सल, mid-dorsal) रेखा पर मलद्वार या गुदा स्थित हैं। धड़ पीछे की ओर पतला होता जाता हैं और दुम में मिल जाता है। कुछ किरीटियों में, विशेषकर मुकुटयुक्त किरीटियों में, धड़ और दुम बिल्कुल अलग मालूम पड़ते हैं।


title: चक्रधर

text: कुछ किरीटियों में दुम छोटी और कुछ में बड़ी होती हैं। दुम के बाह्यत्वक् पर गहरे वलय होते हैं जिससे वह कई खंडों की बनी हुई मालूम पड़ती है। चक्रधर दुम की सहायता से तल पर रेंगते हैं और तैरते समय दुम पतवार का कार्य करती हैं। पृथ्वी से जुड़े रहनेवाले चक्रधर में दुम लंब डंठलाकार हो जाती है और जंतु को पृथ्वी से जोड़े रहती हैं। दुम के अंत में एक से चार तक नन्हें नन्हें चलायमान अंग होते हैं। जिन्हें अंगुली या टो (toes) कहते हैं। ये छोटे, तिकोने होते हैं, या पतले, लंबे काँटे जैसे। अंगुलियों के सिरों पर दुम के भीतर स्थित ग्रंथियों की नलिकाएँ खुलती हैं। ये ग्रंथियाँ चिपचिपा पदार्थ पैदा करती हैं, जो चलते (रेंगते) समय अंगुलियों को सतह से चिपकाने करता हैं।


title: चक्रधर

text: चक्रधर प्राय: पारदर्शी होते हैं। कोई कोई कुछ हलके पीले लगते हैं। यह इसलिए कि बाह्यत्वक् या बाहरी आवरण का रंग पीला-सा होता है। भूरे, लाल या नारंगी रंग के चक्रधर भी मिलते हैं। यह रंग खाए हुए भोजन का होता है जो पारदर्शी से झलकता हैं।


title: चक्रधर

text: चक्रधर में लैंगिक द्विपरूता (सेक्सुअल डाइमॉर्फ़िज्म, Sexual dimorphism) भी मिलती हैं। केवल दो वर्गों (प्लायमा और सीयसोनेशिया) में नर तथा नारी दोनों एक जैसी होती हैं। शेष सब में नर छोटा और नारी बड़ी होती हैं। नर की बनावट भी साधारण होती हैं। डेलायड नामक एक गण (ऑर्डर) के किरीटियों में नर मिलते ही नहीं। केवल नारियाँ पाई जाती हैं और इनमें अनिषेकजनन (पारथिनाजेनिसस, Parthenogenesis) द्वारा बच्चे पैदा होते हैं।


title: चक्रधर

text: शरीर की दीवार तथा आंतरंगों के बीच के स्थान को स्यूडोसीलोम (Pseudo-coelome) कहते हैं। केंचुए या मेंढक जैसे जानवरों में इस स्थान का सीलोम (Coelome) कहते हैं। सीलोम में शरीर की दीवार के अंदर की ओर मध्यजनस्तर (मीसोडर्म, Mesoderm) की एक परत होती है और उसी की एक परत आंतरगों पर। इस तरह सीलोम मध्यजनस्तर के बीच की गुहा है और स्यूडोसीलोम में मध्यजनस्तर की परतें नहीं होती। स्यूडोसीलोम एक तरल पदार्थ से भरी रहती हैं। इसमें कुछ बड़ी-बड़ी शाखादार कोशिकाएँ (सेल) भी होती हैं। इसमें शाखाएँ एक पतला जाल-सा बना डालती है। ये कोशिकाएँ कदाचित् कीटाणुओं को खा डालती हैं। इसलिए इनको फ़ैगोसाइट (Phagocyte) कहते हैं। कुछ लोगों का यह भी विचार है कि यह उत्सर्जन में सहायता देती हैं।


title: चक्रधर

text: मुंह से प्रारंभ होकर आहारनाल गुदा पर बाहर खुलती है। मुँह पतले मुख नाल (बकल ट्यूब, Buccal tube) में खुलता है और मुखनाल ग्रसनी (फ़ैरिन्स, Pharynx) में। चक्रधर की ग्रसनी सारे जंतुजगत् में विलक्षण है। यह बड़ी मांसल थैली होती है। इसके भीतर का अस्तर, जो बाह्यचर्म का बना होता है, भोजन चबाने का एक जटिल उपकरण है। इसके मैस्टैक्स कहते हैं। इस उपकरण के सात भाग होते हैं जिन्हें ट्राफ़ाई (Trophi) कहते हैं। जीवित अवस्था में ट्रोफ़ाई प्राय: सदा गति करते हैं और पृष्ठी प्राणियों के दिल (हृदय) की भाँति मालूम पड़ते हैं। साधारण व्यक्ति इसके हृदय समझ बैठते हैं। ट्रोफ़ाई जबड़ों का कार्य करते हैं। भोज्य पदार्थ, जो करते हुए जबड़ों की लहरों के साथ आकर आहारनाल में पहुँच पिस जाते हैं। ग्रसनी की दीवार से लारग्रंथियाँ संबंधित होती हैं। यह पाचक लार को आहारनाल में पहुँचाती हैं। यह रस पिसते हुए भोज्य पदार्थ से मिलकर पाचन क्रिया पूरा करता हैं। ग्रसनी ग्रासनली (ईसोफ़ेगस, Oesophagus) में खुलती है। इसकी लंबाई भिन्न-भिन्न किरीटियों में भिन्न-भिन्न होती है। ग्रासनली आमाशय में खुलती है। यह चौड़ी थैली की भाँति होती है। आमाशय पीछे की ओर पतला होता जाता है और आंत्र (इंटेस्टाइन, Intestine) में परिवर्तित हो जाता है। आंत्र के अंतिम भाग को प्राय: अवस्कर (Cloaca) कहते हैं। इसलिए कि इसमें उत्सर्गी तंत्र की नलिकाएँ और अंडवाहिनी (ओविडक्ट, Oviduct) खुलती हैं।


title: चक्रधर

text: श्वसन के लिए चक्रधर में विशेष अंग नहीं होते। शरीर के चारों ओर जल रहता हैं। इसी जल में घुले हुए आक्सिजन का शरीर की दीवार की कोशिकाओं में विसरण (डिफ्यूजन, Diffusion) हो जाता हैं।


title: चक्रधर

text: नाइट्रोजन-युक्त मल को बाहर निकालने के लिए चक्रधर में उत्सर्जन तंत्र होता है। दो मुख्य उत्सर्जन नलिकाएँ होती हैं, जो शरीर के पार्श्वीय भागों में होती हैं। आगे से एक दूसरी से जुड़ी रहती हैं। इन उत्सर्जन नलिकाओं को प्रोटोनेफ्रडियल, (Pretonephridal) नलिका कहते हैं। प्रत्येक प्रोटोनेफ्रडियल नलिका में दो से आठ तक फ्लेम बल्ब नामक अंग खुलते हैं। लट्टू जैसे ये अंग स्यूडोयीलोम के तरल पदार्थ से नाइट्रोजन युक्त पदार्थ सोख लेते हैं और उसे प्रोटोनेफ्रडियल नलिका द्वारा बाहर निकाल देते हैं। दोनों तरह की नलिकाओं से मिलकर एक नली बनती हैं, जो क्लोएका में खुलती है और क्लाएक बाहर खुलती है।


title: चक्रधर

text: मस्तिष्क की प्रतिनिधि एक बड़ी द्विपिंडकीय गुच्छिका बाइलोब्ड गैंग्लिऑन (Bilobed ganglion) है, जो ग्रसनी (मैस्टैक्स, Mastax) के पृष्ठीय ओर रहती है। इससे अनेक तंत्रिकाएँ निकलती हैं, जो शरीर के विभिन्न भागों में संबंध स्थापित करती है। तंत्रिका तंत्र शरीर की गति तथा अन्य क्रियाओं और अभिक्रियाओं पर नियंत्रण रखता है।


title: चक्रधर

text: चक्रधर के शरीर में अनेक प्रकार की ज्ञानेंद्रियाँ होती हैं। इनमें आँखें प्रमुख हैं जिनका उल्लेख पहले हो चुका है। इनका कार्य प्रकाश बोध। लगभग सभी किरीटियों में पार्श्वीय श्रृंगिकाएँ होती हैं। इसी तरह पृष्ठीय तल पर मस्तिष्क के ऊपर एक, या एक जोड़ी श्रृंगिका होती है। इसे पृष्ठीय श्रृंगिका कहते हैं। मुकुट (कारोना) पर भी अनेक ज्ञानेंद्रियाँ होती हैं, विशेषकर हाइडेटाइना (Hydatina) और सिनचीटा आदि में।


title: चक्रधर

text: नर और नारी अलग अलग होते हैं। अधिक संख्या में नारियाँ दिखलाई देती हैं। नर केवल प्रजनन काल में ही दिखलाई पड़ते हैं। नर मादा से 1। 10 छोटे होते हैं। मादा का जननपिंड एक अंडाशय है। इससे एक नली, अंडावाहिनी, निकलकर क्लाएका में खुलती है। किसी किसी डेलायड में अंडाशय का एक जोड़ा होता है। नर जननपिंड एक बड़ी थैली जैसा वृषण (टेस्टिस, Testes) होता है। इससे एक नली बाहर खुलती है। इस नली को श्रुकवाहिनी कहते हैं। शुक्रवाहिनी की नली में अंदर रोमाभ होते हैं। उसमें एक जोड़ा (या अधिक) प्रोस्टेट ग्रंथियाँ खुलती हैं। शुक्रवाहिनी का अंतिम भाग ऐसा होता है कि वह उलटकर बाहर निकल आता है और मैथुन के लिए सिर्रस (Cirrus) का कार्य करता हैं।


title: चक्रधर

text: मैथुन के समय सिर्रस नारी के क्लोएका में डाल दिया जाता है और शुक्राणु वहाँ छोड़ दिए जाते हैं। चक्रधर में इस यथाक्रम ढंग का उपयोग कम जंतु करते हैं। अधिक संख्या में चक्रधर सिर्रस को शरीर की दीवार फाड़कर भीतर डाल देते हैं और स्यूडोसील में शुक्राणु छोड़ते हैं। इस क्रिया को हाइपोडर्मिक इप्रेग्नेशन कहते है।


title: चक्रधर

text: शुक्राणु अंडे के परिपक्व होने के पहले उसमें प्रवेश कर जाते हैं। उसके बाद अंड का आवरण कड़ा हो जाता है और प्राय: काँटेदार, दानेदार या अन्य नमूनेवाला हो जाता है। संसेचन के अनंतर परिवर्धन प्रारंभ होता हैं। कुछ समय उपरांत नन्हें बच्चे निकलते हैं। स्वतंत्र रूप से तैरनेवाले किरीटियों में बच्चे रूप रंग एवं आकार में वयस्कों जैसे होते हैं। वे कुछ ही दिनों में परिपक्व हो जाते हैं। नर जन्म के समय ही परिपक्व होते हैं, इसीलिए जितने बड़े इस समय होते है जीवन भर उतने ही बड़े रहते हैं। डंठल से जुड़े रहनेवाले किरीटियों के बच्चे भी स्वतंत्र रूप से तैरनेवाले होते हैं। कुछ समय बाद अपने पाद (फुट) की सहायता से वे तल से लग जाते हैं और पाद लंबा होकर डंठल बना देता हैं।


title: चक्रधर

text: चक्रधर या रोटिफेरा वर्ग (क्लास, class) के जीवों को तीन गणों में विभाजित किया गया है। इनके नाम हैं सीयसोनिडा, डेलॉयडिया और मॉनोगोनौंटा। इनमें से अंतिम गण में सबसे अधिक चक्रधर हैं। इनमें सबसे कम विकसित सीयसोनिडा समुद्र में रहनेवाले चक्रधर का छोटा गण है। डेलॉयडिया अधिकतर देखने में आते हैं। इनका मुकुट परावर्ती (रिट्रैक्टाइल, Retractile) होता है और दो पिंडकों में विभाजित रहता हैं। इनमें पर नहीं होते, केवल नारियाँ मिलती हैं। इनमें प्रजनन अनिषेकजनन क्रिया द्वारा होता हैं, अर्थात् परिवर्धन, के लिये अंडे को संसेचन की आवश्यकता नहीं होती। शेष सब तैरनेवाले, अर्थात् डंठल द्वारा पृथ्वी से जुड़े रहनेवाले, चक्रधर मॉनोगोनौंटा गण में हैं। इनमें नर छोटे होते हैं और उनके एक वृषण होता हैं। यह गण तीन उपकरणों में विभाजित हैं। इनके नाम हैं:


title: हिरनगाँव

text: हिरनगाँव एक छोटा-सा गाँव है। किन्तु यह गाँव ऐतिहासिक दृष्टि से महत्वपूर्ण है। यह जरौली खुर्द ग्राम पंचायत के अन्तर्गत आता है ग्राम हिरनगाँव की कुलदेवी का नाम माता बेलोन (नरोरा) है घनी वसाबट वाली वस्ती से दूर बसे होने तथा खुले एवम् शांतिपूर्ण स्वछ हरियाली युक्त वातावरण व् ट्रैफिक की समस्या से दूर होने के कारण ब्राह्मणों का गाँव कहे जाने वाले इस गाँव में पूर्व में कायस्थ भी रहा करते थे परंतु वर्तमान में कोई भी कायस्थ नहीं रहते अनेक समुदाय के लोग निवास करते है इनमे ब्राहम्ण, जाटव, नाई, कोरी, काछी, वाल्मीकि है ब्राह्म्णों में तिवारी, स्रोतीय, रावत, मुदगल, पाठक, जोशी, तेनुगुरिया, दीक्षित गौत्र के व्यक्ति है


title: हिरनगाँव

text: हिरनगाँव चार मौहल्लो में विभाजित है जिसमे "तिवारी मौहल्ला, स्रोतीय मौहल्ला, दीक्षित मौहल्ला, एवम जाटव मोहल्ला "सभी समुदाय के व्यक्ति मिलजुल कर घनिस्ट प्रेमता के साथ रहते है। फ़िरोज़ाबाद जिला मुख्यालय से लगभग 16 किलोमीटर पूर्वी दिशा में स्थित है। यहाँ पर अधिकांश व्यक्ति सरकारी सेवा में कार्यरत थे परंतु वर्तमान में अधिकांश व्यक्ति कारख़ानों/फैक्ट्रीयो पर निर्भर है। वर्तमान में जो व्यक्ति सरकारी सेवा में कार्यरत है वो गाँव से बाहर शहर में निवास कर रहे हैं। हिरनगाँव का पिन कोड 283103 है यहाँ पत्रो के आने जाने हेतु भारत सरकार द्वारा स्थापित हिरनगाँव डाकखाना भी है एवम् प्रधान डाकखाना फ़िरोज़ाबाद में स्थित है। जो कि लगभग 8 किलो मीटर दूरी पर है।


title: हिरनगाँव

text: आगरा गजेटियर सन 1905 के अनुसार- फिरोजाबाद मैं दो दिन बाजार लगता था रविवार एवं बृहस्पतिवार को जिन जिन ग्राम वासियों को कोई भी शहर से सामान खरीदना होता था तब वह इन निर्धारित दिनों में ग्राम के कई लोग मिलजुल कर पैदल अपने ग्राम से शहर जाते थे और अपने लिए आवश्यकता के सामान खरीद कर लेकर आते थे हिरनगाँव ग्राम के ग्रामवासी मेला देखने के लिए अपने निकटतम, ग्राम अलीनगर केंजरा, उलाऊ, जरौली कलां में मेला देखने जाते थे उस समय ग्राम उलाऊ के मेले में लगभग 250 व्यक्तियों की भीड़ आती थी व ग्राम अलीनगर केंजरा में लगभग 300 व्यक्तियों की मेले में भीड़ लगती थी एवं जरौली कलां ग्राम के मेले में लगभग 400 व्यक्तियों की भीड़ लगती थी।


title: हिरनगाँव

text: हिरनगाँव के चारों तरफ देवी देवताओं के मंदिर बने हुए हैं जो कि इस गांव की विपत्तियों से रक्षा करते हैं इस गांव में यदि किसी व्यक्ति की मृत्यु हो जाती है तो उस व्यक्ति कादा संस्कार उसको बैठा कर किया जाता है योग क्रिया की तरह जबकि अन्य गांव में इस तरह की प्रथा नहीं है अन्य गांव में किसी भी मृत व्यक्ति का दाह संस्कार लिटाकर किया जाता है इस प्रथा को इस गांव हिरनगाँव के व्यक्ति पूर्वज ऋषि मुनि की योगसाधना से जोड़ते हैं क्योंकि प्राचीन काल में ऋषि मुनि अपनी योग साधना ऋषि मुद्रा में लीन होकर करते थे हिरनगांव ग्राम वासियों के कुल के पंडा पंडित राजेश कुमार सम्राट पुत्र स्व0 गिरिराज धरण सम्राट निवासी मोहल्ला अंदर दहलान सोरों जिला कासगंज उत्तर प्रदेश है।


title: हिरनगाँव

text: हिरनगाँव के उत्तर मे नारखी तहसील, दक्षिण में फ़तेहाबाद, पश्चिम में टूण्डला तहसील और पूर्व में शिकोहाबाद तहसील है। हिरनगाँव के पूर्व में ग्राम जरौलीखुर्द पश्चिम में ग्राम अकबरपुर उत्तर में ग्राम अलीनगर केंजरा दक्षिण में ग्राम है आगरा मंडल 42 किलो मीटर दूरी पर है जिसमे कई मुगलकालीन ऐतहासिक इमारते सुशोभित है।


title: हिरनगाँव

text: हिरनगाँव का इतिहास प्राचीन बताया जाता है। यह प्राचीन समय में हिरनगौ के नाम से जाना जाता था क्योंकि इस गाँव में अधिकांश संख्या में हिरण और गऊ रहा करती थी। वर्तमान में हिरन तो नहीं रहे लेकिन गाय कुछ संख्या में देखी जा सकती है। प्राचीन समय में गाय का बहुत महत्व था कहा जाता है कि हमारी पृथ्वी गाय के सींग पर टिकी हुई है।


title: हिरनगाँव

text: हिरनगौ (हिरनगाँव) से 12 किलोमीटर दूरी पर फ्रेंच, आर्मी चीफ डी. वायन ने सन नवंबर 1794 में फिरोजाबाद में आयुध फैक्ट्री की स्थापना की। श्री थॉमस ट्रविंग ने भी अपनी पुस्तक 'ट्रैवेल्ज़ इन इंडिया' में इस आयुध फैक्ट्री का उल्लेख किया है।


title: हिरनगाँव

text: दौलतराव सिंधिया द्वारा जनरल वेलजली के साथ दिनांक 30 सितंबर 1803 को अंग्रेजों से (सुरजन अंजन गांव की संधि) की गई इस संधि के बाद फिरोजाबाद पर अंग्रेजों का अधिकार स्थापित हो गया और अंग्रेजी सरकार की हुकूमत फिरोजाबाद नगर पर चलने लगी।


title: हिरनगाँव

text: लेखक क्षेमचंद सुमन द्वारा अपनी हस्त्तलिखित पुस्तक "दिवंगत हिंदी सेवी भाग 2" में सन 1822 में ग्राम हिरनगौ मैं एक अन्य परिवार के बसने का उल्लेख किया है। इससे प्रतीत होता है कि यह ग्राम ततसमय अस्तित्व में था।


title: हिरनगाँव

text: 1800 सदी में जन्मे इस गाँव के निवासी क्रांतिकारी क्रांतिकारी पंडित तेजसिंह तिवारी जिन्होंने सन 1857 की क्रांति की जंग में भाग लिया था। इनके पुत्र पंडित खुशालीराम तिवारी, जिनकी ख्याति बहुत दूर दूर तक फैली हुई थी, उन्होंने हिरनगाँव प्राथमिक विद्ययालय की ज़मीन दान में दे दी।


title: हिरनगाँव

text: सन् 1876 में इस गाँव में तोताराम सनाढ्य का जन्म हुआ था जिनके अथक प्रयासों से गिरमिटिया/बंधुआ मजदूरी प्रथा को समाप्त किया जा सका एवम् उनके द्वारा फिजी देश में मेरे 21 वर्ष पुस्तक इसी प्रयोजन से लिखी गई थी। इस पुस्तक को भारती भवन द्वारा प्रकाशित कराकर भवन की ख्याति को बढ़ाया।


title: हिरनगाँव

text: तोताराम सनाढय की मृत्यु पर महात्मा गांधी ने लिखा " वयोवृद्ध तोताराम जी किसी से भी सेवा लिए वगैर ही गये वे सावरमति आश्रम के भूसण थे विद्वlन तो नहीं पर ज्ञानी थे भजनों के भण्डार थे फिर भी गायनाचार्य थे अपने एक तारे और भजनों से आश्रमवासियो को मुग्ध कर देते थे "परोपकाराय सत्ता विभूतय "तोताराम जी में ये अक्षरश सत्य रहा"।


title: हिरनगाँव

text: सन 1862 में 1 अप्रैल को टूण्डला से शिकोहाबाद के लिए पहली रेलगाड़ी चालू हुई एव इसके अगले वर्ष से मार्च 1863 से टूण्डला से अलीगढ तक रेल चलने लगी।


title: हिरनगाँव

text: रेल द्वारा पहुंचने के लिए अन्य नजदीक प्रमुख रेलवे स्टेशन टूण्डला,फिरोजाबाद,एवम् आगरा है,लगभग 42 किलोमीटर दूर आगरा रेलवे कैंट और आगरा किला सबसे प्रमुख रेलवे स्टेशन है।


title: हिरनगाँव

text: हिरनगऊ (वर्तमान राजस्व ग्राम-हिरनगाँव) फिरोजाबाद मैं आने जाने हेतु टैक्सी एवम् टैम्पू की समुचित व्यवस्था है।


title: हिरनगाँव

text: हिरनगऊ (वर्तमान राजस्व ग्राम-हिरनगाँव) फिरोजाबाद से लगभग 8 किलो मीटर दूरी पर फ़िरोज़ाबाद रोडवेज बस स्टैण्ड है


title: हिरनगाँव

text: उत्तर प्रदेश में सर्वप्रथम काँच का कारखाना हिरनगाँव रेलवे स्टेशन पर स्थापित है। जो की वर्तमान में बंद है। हिरन गाँव के निकट 2 किलो मीटर पर काँच के अनेको कारखाने/ फैक्ट्रीया लगी हुई है जिसमे काँच के अनेको प्रकार के आइटम तैयार किये जाते है। जैशे- चूड़िया, झूमर, ग्लास, आदि। यहाँ पर मकान बनाने वाले कुशल कारीगर राजमिस्त्री,एवम् वेलदार अनुसूचित जाति में काफी संख्या में है जो कि भव्य एवम् सुन्दर इमारतों को बनाने में सक्षम है


title: हिरनगाँव

text: आगरा गजेटियर सन 1905 के अनुसार- हरनगऊ, हिरनगऊ (वर्तमान राजस्व ग्राम-हिरनगाँव) प्राथमिक पाठशाला मैं पढ़ने वाले विद्यार्थियों की उपस्थिति लगभग 29 की संख्या में थी


title: हिरनगाँव

text: आगरा गजेटियर सन 1912 के अनुसार- हिरनगऊ (वर्तमान राजस्व ग्राम-हिरनगाँव) प्राथमिक विद्यालय मैं पढ़ने वाले विद्यार्थियों की उपस्थिति लगभग 72 की संख्या में थी जो कि वर्तमान में मॉडर्न स्कूल बनाया जा रहा है।


title: हिरनगाँव

text: हिरनगऊ (वर्तमान राजस्व ग्राम-हिरनगाँव) फिरोजाबाद में प्राथमिक पाठशाला बनवाने के लिए खुशालीराम तिवारी पुत्र तेजसिंह तिवारी द्वारा जमीन दान में दी गई जिसमे आज प्राथमिक पाठशाला सुशोभित है बर्तमान में गाँव के अधिकांश विद्यार्थी यहाँ शिक्षा प्राप्त करते है।


title: हिरनगाँव

text: उप सामुदायिक स्वास्थ्य केंद्र हिरनगाँव की स्थापना लगभग 2009 में गाँव की जनता के स्वास्थ्य की देख रेख करने हेतु सरकार द्वारा की गई , स्वास्थ्य केंद्र की स्थापना के निम्नलिखित उद्देश्य थे।


title: गन्नौर

text: भारत की 2011 जनगणना के अनुसार गन्नौर नगर में 35,603 निवासी थे। पूरी गन्नौर तहसील की कुल जनसंख्या 216,230 थी, जिसमें पुरुष की सख्याँ 103,644 और महिला सख्याँ 86,384 थी, और 0-6 साल के बच्चों की सख्याँ 26,202 शामिल थी।


title: इमाम-उल-हक़

text: इमाम-उल-हक (; जन्म 12 दिसंबर 1995) एक पाकिस्तानी अंतर्राष्ट्रीय क्रिकेटर है। ये पाकिस्तान के दूसरे और विश्व के तेरहवें ऐसे बल्लेबाज है जिन्होंने वनडे क्रिकेट के पदार्पण वाले मैच में शतक बनाया हो। इमाम पूर्व पाकिस्तानी क्रिकेटर इंज़माम-उल-हक़ के भतीजे है।अगस्त 2018 में, वह पाकिस्तान क्रिकेट बोर्ड (पीसीबी) द्वारा 2018-19 सत्र के लिए केंद्रीय अनुबंध से सम्मानित होने वाले तैंतीस खिलाड़ियों में से एक था।


title: इमाम-उल-हक़

text: 2016-17 के क्वैड-ए-आज़म ट्रॉफी के फ़ाइनल में, उन्होंने हबीब बैंक लिमिटेड के लिए नाबाद 200 रन बनाए। 2017-18 के राष्ट्रीय टी 20 कप के फाइनल में, उन्होंने लाहौर ब्लूज़ के लिए नाबाद 59 रन बनाए, और उन्हें मेन ऑफ़ द मैच का अवार्ड दिया गया।


title: इमाम-उल-हक़

text: अक्टूबर 2017 में, उन्हें श्रीलंका के खिलाफ श्रृंखला के लिए पाकिस्तान के एक दिवसीय अंतर्राष्ट्रीय (वनडे) टीम में नामित किया गया था।


title: इमाम-उल-हक़

text: उन्होंने 18 अक्टूबर 2017 को श्रीलंका के खिलाफ पाकिस्तान के लिए अपना एकदिवसीय पदार्पण किया, एक एकदिवसीय शतक बनाया और मैच अपने नाम किया।


title: इमाम-उल-हक़

text: अप्रैल 2018 में, उन्हें आयरलैंड और इंग्लैंड के दौरे के लिए मई 2018 में पाकिस्तान के टेस्ट टीम में नामित किया गया था। उन्होंने 11 मई 2018 को आयरलैंड के खिलाफ, पाकिस्तान के लिए अपना टेस्ट डेब्यू किया।


title: इमाम-उल-हक़

text: 20 जुलाई 2018 को, जिम्बाब्वे के खिलाफ चौथे एकदिवसीय मैच में, उन्होंने और फखर ज़मान ने एकदिवसीय मैचों में सर्वाधिक 304 रनों की साझेदारी की।


title: इमाम-उल-हक़

text: पाकिस्तान ने एक विकेट के नुकसान पर 399 रनों पर अपनी पारी समाप्त की, जो एकदिवसीय मैचों में उनका सर्वोच्च स्कोर है।


title: इमाम-उल-हक़

text: ज़मान और इमाम ने श्रृंखला में एक साथ 705 रन बनाए थे, जो द्विपक्षीय एकदिवसीय श्रृंखला में एक जोड़ी द्वारा सबसे अधिक था।


title: इमाम-उल-हक़

text: जनवरी 2019 में, दक्षिण अफ्रीका के खिलाफ तीसरे एकदिवसीय मैच के दौरान, इमाम अपनी 19 वीं पारी में, एकदिवसीय मैचों में 1,000 रन बनाने वाले दूसरे सबसे तेज बल्लेबाज बन गए।


title: इमाम-उल-हक़

text: उन्होंने 5 मई 2019 को इंग्लैंड के खिलाफ पाकिस्तान के लिए ट्वेंटी 20 अंतर्राष्ट्रीय (टी20आई) की शुरुआत की। इंग्लैंड के खिलाफ एकदिवसीय श्रृंखला में, क्रिकेट विश्व कप पहले, इमाम ने तीसरे वनडे मैच में 151 रन बनाए। एक दिवसीय अंतर्राष्ट्रीय मैच में इंग्लैंड के खिलाफ पाकिस्तान के बल्लेबाज के लिए यह सर्वोच्च व्यक्तिगत स्कोर था।


title: इमाम-उल-हक़

text: जून 2020 में, उन्हें कोविड-19 महामारी के दौरान पाकिस्तान के इंग्लैंड दौरे के लिए 29 सदस्यीय टीम में नामित किया गया था।


title: इमाम-उल-हक़

text: जुलाई में इंग्लैंड के खिलाफ टेस्ट मैचों के लिए उन्हें पाकिस्तान के 20 सदस्यीय टीम में शामिल किया गया था।


title: इमाम-उल-हक़

text: वह एक पूर्व पाकिस्तानी क्रिकेटर इंज़माम-उल-हक़ का भतीजा है, जिसने राष्ट्रीय टीम के कप्तान के रूप में भी काम किया है।


title: इमाम-उल-हक़

text: हक परिवार की उत्पत्ति मुल्तान से हुई है। उनके पूर्वज 1947 में भारत के वर्तमान भारतीय राज्य हरियाणा के हांसी शहर से पाकिस्तान चले गए थे।


title: सेलिना जेटली

text: सेलिना जेटली (जन्म २४ नवम्बर १९८१), एक भारतीय अभिनेत्री और पूर्व सुंदरी है। उन्हें २००१ में फेमिना मिस इंडिया का ताज पहनाया गया था।


title: सेलिना जेटली

text: जेटली का जन्म शिमला में एक भारतीय पंजाबी पिता और एक अफ़गानी हिन्दु मां के यहां हुआ। सेलिना के पिता, वी.के. जेटली, भारतीय सेना के एक सेवानिवृत्त कर्नल है, जबकि उनकी माँ मीता एक अफ़गान हिंदू हैं जो भारतीय सेना में एक नर्स थी, साथ ही साथ वह पूर्व अफ़गान सुंदरी भी थीं। उनका एक भाई है, जो भारतीय सेना में सेवारत है।


title: सेलिना जेटली

text: सेलिना, लखनऊ सहित कई नगरों में पली बढ़ीं, जहां उन्होंने सिटी मोंटेसरी स्कूल में अध्ययन किया। उन्होंने बहरामपुर, उड़ीसा में भी अध्ययन किया जब उनके पिता को वहां तैनात किया गया था। उन्होंने कोलकाता, भारत में अपना सबसे अधिक समय बिताया है। वह धर्म से एक हिन्दू हैं। सेलिना के अनुसार जब वह छोटी थीं तब वह एक चिकित्सक या फिर एक पायलट के रूप में सेना में भर्ती होना चाहती थीं। उन्होंने इन्दिरा गांधी राष्ट्रीय मुक्त विश्वविद्यालय से वाणिज्य में स्नातक की डिग्री प्राप्त की है।


title: सेलिना जेटली

text: जेटली मिस यूनीवर्स 2001 के फाइनल में प्रतियोगी थीं। फेमिना मिस इंडिया यूनिवर्स के शीर्षक के अलावा, सेलिना ने मिस मार्गो खूबसूरत त्वचा, इंडिया टाइम्स सर्फर्स च्वाइस और MTV का मोस्ट वांटेड अवार्ड जीता।


title: सेलिना जेटली

text: 2003 में उन्होंने फिल्म उद्योग में अपनी शुरुआत फिरोज खान की फिल्म "जानशीन" के साथ की। 2007 में जेटली न्यूजीलैंड गईं अपनी पहली अंतरराष्ट्रीय फिल्म "लव हैज नो लैंग्वेज", एक रोमांटिक कॉमेडी की शूटिंग के लिये। साथ ही वहां किसी ने चोरी से उनको निशाना बनाया जो भारत से ही उनका पीछा कर रहा था। कहा गया कि जेटली को इस अनुभव से मानसिक आघात पहुँचा था।


title: सेलिना जेटली

text: जेटली को "क्वेस्ट औफ शेहेरेज़ादे" में फारस की एक राजकुमारी की भूमिका निभाने के लिये शॉन कॉनरी और ऑरलैंडो ब्लूमके साथ अनुबंधित किया गया है। फिल्म अरबियन नाइट्स पर आधारित है और केन खान द्वारा निर्देशित है। यह सेलिना का हॉलीवुड में पहला उपक्रम होगा। वह मिस्र पर्यटन और डी'डमास की ब्रांड एंबेसडर भी हैं।


title: सेलिना जेटली

text: जेटली LGBT समुदाय के अधिकार और समानता की समर्थक हैं और भारत में समलैंगिक अधिकार आंदोलन का भी समर्थन करती हैं।


title: मैडम सर

text: मैडम सर - कुछ बात है क्योंकि जज्बात है एक भारतीय हिंदी-भाषा की कॉमेडी एक्शन टेलीविजन श्रृंखला है, जिसका प्रीमियर 24 फरवरी 2020 को सोनी सब पर हुआ , डिजिटल रूप से सोनी लिव पर उपलब्ध है । जे प्रोडक्शन के तहत जय मेहता द्वारा निर्मित , इसमें गुल्की जोशी , युक्ति कपूर , सोनाली नाइक और भाविका शर्मा हैं।


title: मैडम सर

text: श्रृंखला चार महिला पुलिस अधिकारियों के इर्द-गिर्द घूमती है जो एक महिला पुलिस स्टेशन में काम करती हैं जिसमें एसएचओ हसीना मल्लिक, एसआई करिश्मा सिंह, हेड कांस्टेबल पुष्पा सिंह, कांस्टेबल संतोष शर्मा और कांस्टेबल चीता चतुर्वेदी शामिल हैं। कैदी से जासूस बने बिल्लू चंपत उनकी मदद करते हैं। करिश्मा सिंह गुस्से में हैं जबकि हसीना मलिक मामलों को सुलझाने में भावुक हैं जो कभी-कभी उनके बीच टकराव पैदा करती हैं। डीएसपीअनुभव सिंह एक वार्ता विशेषज्ञ और आईबी में एक गुप्त एजेंट है, करिश्मा के चचेरे भाई भी उनके बीच मतभेदों को सुलझाने के लिए आते हैं और इसमें सफल हो जाते हैं। अपने मतभेदों के बावजूद, वे वास्तव में एक दूसरे का सम्मान करते हैं। करिश्मा जल्द ही हसीना की एक सुरक्षात्मक दोस्त बन जाती है, जो हमेशा हसीना का बचाव करती है और उसे हर संभव नुकसान से बचाती है। थाना कई अंडरकवर मिशनों सहित विभिन्न मामलों को सुलझाना जारी रखता है। वे अपनी बुद्धि, जोश और अपने पेशे के प्रति समर्पण और अपने देश के लिए अपने प्यार का उपयोग करके समाज में विभिन्न अपराधों को मिटाने के लिए हाथ मिलाते हैं। पुलिस थाना अपने बुद्धिमान पुलिस अधिकारियों के साथ काम करने का प्रयास करता है और इसमें विश्वास करने वाले लोगों के विश्वास और आशाओं को बहाल करता है।


title: मैडम सर

text: जल्द ही, हसीना मलिक और अनुभव सिंह के बीच प्यार पनपता है। हसीना अनुभव को प्रस्ताव देती है जिसे वह स्वीकार कर लेता है, लेकिन बाद में हसीना को पता चलता है कि उसने राष्ट्रीय महत्व के मिशन के लिए उससे प्यार करने का नाटक किया था। मिशन में सफल होने के बाद, अनुभव को पता चलता है कि उसने हसीना को मिशन के लिए इस्तेमाल करना गलत था, साथ ही उसे यह भी पता चलता है कि वह शुरू से ही हसीना से प्यार करता था। इसलिए वह उससे माफी मांगता है, उसके लिए अपने प्यार को कबूल करता है और उससे शादी का प्रस्ताव रखता है। फिर भी, वह एक और दिल टूटने के डर से इसे अस्वीकार कर देती है। हालांकि हर गुजरते दिन के साथ उनके बीच चीजें बेहतर होती जाती हैं और वे करीब आते जाते हैं। आखिरकार, हसीना अनुभव के प्रस्ताव को स्वीकार कर लेती है और वे अपनी सगाई की योजना बनाते हैं। उनकी सगाई के दिन अनुभव को अपनी शादी को रद्द करने का आदेश दिया जाता है और कहा जाता है कि वह राष्ट्रीय सुरक्षा के मिशन के लिए अपना शहर छोड़ दें। एक ऐसा मिशन जिससे शायद वह जिंदा न लौटे। लाचार होकर वह हसीना को छोड़ देता है क्योंकि उसका साथ रहना उसकी जान के लिए भी खतरा हो सकता है। और उनकी कहानी रुक जाती है। हालांकि, परिस्थितियां उन्हें महीनों बाद फिर साथ लाती हैं।


title: मैडम सर

text: एक नया मामला तब सामने आता है जब थाना को ह्यूमनॉइड , एएसआई मीरा को 90 दिनों के परीक्षण के लिए यह परीक्षण करने के लिए मिलता है कि क्या यह सफल है और उसे मानवीय भावनाओं के बारे में सिखाने के लिए। हालांकि, करिश्मा सिंह को लगता है कि रोबोट मानव पुलिस अधिकारियों के रूप में उनकी जगह लेने की कोशिश कर रहा है। करिश्मा सिंह और मीरा एक साथ मामलों को सुलझाती हैं और पूर्व हसीना के दर्शन का उपयोग करती है और मामलों को अपने तरीके से संभालती है।


title: मैडम सर

text: अपने पुलिस स्टेशन में लौटते समय, हसीना एक गुप्त एजेंट से टकराती है, जिसे देश के सभी गुप्त एजेंटों के विवरण वाली एक हार्ड डिस्क देनी होती है। अपराधियों का नेता, जिसने एजेंट से डिस्क प्राप्त करने में विफल रहने के बाद उसे मार डाला, मीरा को इसे प्राप्त करने के लिए हैक करता है और उसे हसीना को मारने का आदेश देता है। मीरा गोली मारती है लेकिन बाद में इसका एहसास होती है और पुलिस स्टेशन में सभी को बताती है। उन्हें पता चलता है कि मीरा ने उन भावनाओं को हासिल कर लिया है जो हसीना जोड़ना चाहती थीं, लेकिन उसे हैक होने से बचाने के लिए उसे नष्ट कर देती हैं। करिश्मा समेत हर कोई उन्हें सलाम करता है और उनकी कमी को महसूस करता है। एक महीने बाद, पुष्पा और करिश्मा हसीना की हमशक्ल उर्मिला महादेव म्हात्रे से मिलती हैं [3]और एक महाराष्ट्रीयन वड़ा-पाव विक्रेता जब वे मुंबई जाते हैं। करिश्मा उर्मिला को हसीना मलिक के वेश में लखनऊ ले जाने की योजना बनाती है जो उसे हसीना के हत्यारों को पकड़ने में मदद करेगी।


title: मैडम सर

text: बाद में पता चलता है कि उर्मिला कोई और नहीं बल्कि खुद हसीना हैं। उसने अपने वरिष्ठ, गुप्त एजेंट अजय बख्शी के आदेश पर आतंकवादी गतिविधियों में शामिल अपराधियों को पकड़ने के लिए खुद को प्रच्छन्न किया, जिन्होंने एजेंटों की संवेदनशील जानकारी वाली हार्ड डिस्क के लिए हसीना को मारने की कोशिश की, जो गलत हाथों में जाने पर खतरा हो सकता है राष्ट्रीय सुरक्षा। बख्शी को शक है कि मीरा को हैक करने में उसके स्टेशन का कोई व्यक्ति शामिल है। थोड़ी देर बाद हसीना को यकीन हो गया कि मीरा को उसके स्टेशन से किसी ने नहीं हैक किया है। बाद में बख्शी को अनुभव पर शक होता है, लेकिन जब अनुभव हसीना को गुंडों से बचाता है तो उसे बदल देता है। हसीना आश्वस्त है कि अनुभव हैकर नहीं है और उसे अपनी पहचान के बारे में बताता है। करिश्मा को हार्ड ड्राइव के बारे में पता चलता है और अनुभव उसे सुरक्षित रूप से इसकी रक्षा करने के लिए कहता है। IPS चंद्रमुखी चौटाला एक चोरी की ममी से जुड़े मामले में एमपीटी अधिकारियों की मदद करती हैं। जल्द ही हसीना को पता चलता है कि इस सब के पीछे अनुभव का हाथ है। वह करिश्मा से हार्ड ड्राइव चुरा लेती है और अनुभव पर देशद्रोही होने का आरोप लगाती है। वह अनुभव को गोली मार देती है, जो उसकी पीठ में गोली मार देता है, जिससे हसीना की याददाश्त चली जाती है। करिश्मा पेन ड्राइव को नष्ट कर देती है और अनुभव की गोली मारकर हत्या कर देती है। हसीना एक लड़ाई में अपनी याददाश्त वापस पा लेती है और अपनी एमपीटी टीम के साथ फिर से जुड़ जाती है। वे कई और दिलचस्प मामलों को सुलझाना जारी रखते हैं। हसीना एक लड़ाई में अपनी याददाश्त वापस पा लेती है और अपनी एमपीटी टीम के साथ फिर से जुड़ जाती है। वे कई और दिलचस्प मामलों को सुलझाना जारी रखते हैं। हसीना एक लड़ाई में अपनी याददाश्त वापस पा लेती है और अपनी एमपीटी टीम के साथ फिर से जुड़ जाती है। वे कई और दिलचस्प मामलों को सुलझाना जारी रखते हैं।


title: मैडम सर

text: अमर विद्रोही अपनी टीम के साथ महिला पुलिस थाने में प्रवेश करता है जो एमपीटी पर स्थायी नियंत्रण पाने के लिए दो पुलिस टीमों के बीच प्रतिद्वंद्विता के साथ मामलों को दिलचस्प बनाता है।


title: मैडम सर

text: इसके प्रीमियर से पहले, इसका नाम महिला पुलिस थाना था लेकिन बाद में इसका नाम बदलकर मैडम सर कर दिया गया। फरवरी 2020 की शुरुआत में, मुख्य कलाकारों ने लखनऊ में श्रृंखला का प्रचार किया ।


title: राजकमल प्रकाशन पुस्तक सूची

text: राजकमल प्रकाशन हिन्दी पुस्तकों को प्रकाशित करने वाला प्रकाशन संस्थान है। इसका मुख्यालय दिल्ली, भारत, में स्थित है। 1949 में स्थापित यह प्रकाशन प्रति वर्ष लगभग चार सौ से अधिक पुस्तकों का प्रकाशन करता है।


title: सूअर पालन

text: सूअर पालन (Pig farming) से आशय सूअरों को खिलापिलाकर बड़ा करना और उनका प्रजनन कराकर उनकी संख्या बढ़ाना है। यह पशुपालन का एक प्रकार है। सूअर पालन मुख्यतः मांस के लिए किया जाता है किन्तु कभी-कभी चमड़े के लिए भी किया जाता है।


title: पाई दिवस

text: पाई दिवस गणितीय स्थिर π (पाई) का वार्षिक उत्सव है। पाई दिवस १४ मार्च (३/१४ अमेरिकी माह / दिन तिथि प्रारूप में ) पर मनाया जाता है क्योंकि ३, १ और ४ पहले π के पहले तीन महत्वपूर्ण अंक हैं। २००९ में, संयुक्त राज्य अमेरिका के प्रतिनिधि सभा ने पाई दिवस की मान्यता का समर्थन किया।


title: पाई दिवस

text: पाई अनुमानकता दिवस २२ जुलाई ( दिन / महीना दिनांक स्वरूप में २२/७) मनाया जाता है, क्योंकि अंश २२/७, π का एक सामान्य सन्निकटन है , जो आर्किमिडीज से दो दशमलव स्थानों और तिथियों के लिए सटीक है।


title: पाई दिवस

text: सबसे पहले ज्ञात आधिकारिक या बड़े पैमाने पर पीई दिवस का उत्सव लैरी शॉ द्वारा १९८८ में सैन फ्रांसिस्को एक्सकोरेटोरियम में आयोजित किया गया था, जहां शॉ एक भौतिक विज्ञानी के रूप में काम करते थे, इस दिन उन्होंने साथ कर्मचारियों तथ जनसामान्य के साथ मार्च करते हुए और 'फ्रूट पाई' खाते हुए मनाया।१२ मार्च २००९ को, अमेरिकी प्रतिनिधि सभा ने एक गैर-बाध्यकारी संकल्प पारित किया,तथा १४ मार्च २००९ को राष्ट्रीय पाई दिवस के रूप में स्वीकार किया।पाई दिवस २०१० के लिए, गूगल ने गूगल डूडल को छुट्टियों का जश्न मनाने के लिए प्रस्तुत किया।


title: पाई दिवस

text: प्रिंसटन, न्यू जर्सी, पाई दिवस और अल्बर्ट आइंस्टीन के जन्मदिन दोनों दिवसों की संयुक्त की मेजबानी करते हैं, आइंस्टीन , उन्नत अध्ययन संस्थान ( ) के लिए काम करते समय, बीस से अधिक वर्षों के लिए प्रिंसटन में रहे थे। 'पाई' व्यंजन खाने और पाठयन प्रतियोगिताओं के अलावा, एक वार्षिक आइंस्टीन के हमशक्ल दिखने वालों हेतु प्रतियोगिता आयोजित की जाती है।


title: रामेश्वर शुक्ल 'अंचल'

text: रामेश्वर शुक्ल 'अंचल' हिन्दी भाषा के कवि थे। इनका जन्म - 01 मई 1915 को ग्राम किशनपुर, जिला - फतेहपुर उत्तर प्रदेश में हुआ था एवं मृत्यु - 12 अक्टूबर 1995 को हुई थी। शुक्ल ने जबलपुर विश्वविद्यालय के हिन्दी विभाग में वर्षों तक अध्यापन किया तथा विभागाध्यक्ष रहे। रामेश्वर छायावाद युग के उत्तरार्ध के कवि हैं। बाद में इन्होंने मार्क्सवादी तथा प्रगतिशील कविताएं भी लिखीं। इनकी भाषा में नए विशेषण और नए उपमान प्रयुक्त हुए हैं। मुख्य कविता-संग्रह हैं : 'मधुलिका, 'अपराजिता, 'किरण बेला, 'वर्षांत के बादल और 'विराम चिन्ह। इन्होंने उपन्यास, निबंध तथा हिन्दी साहित्य का अनुशीलन आदि ग्रंथ भी लिखे।


title: 2012 ग्रीष्मकालीन ओलम्पिक

text: 2012 ग्रीष्मकालीन ओलम्पिक (आधिकारिक तौर पर XXX ओलम्पियाड के खेल) यूनाइटेड किंगडम के लन्दन महानगर में 27 जुलाई से 12 अगस्त 2012 के बीच आयोजित होने हैं। लन्दन आधिकारिक तौर पर तीन आधुनिक ओलम्पिक खेलों का आयोजन करने वाला पहला शहर बनेगा।


title: 2012 ग्रीष्मकालीन ओलम्पिक

text: खेलों की तैयारी के लिए यथेष्ट पुनर्विकास किया गया तथा इस पूरे प्रयोजन में संधारणीयता को विशेष महत्वता दी गई। इसका मुख्य केन्द्र-बिन्दु और आकर्षण 200 हैक्टेयर में फ़ैला हुआ ओलम्पिक पार्क है, जिसका निर्माण स्ट्रैटफ़ोर्ड में एक पूर्व औद्योगिक स्थल के ऊपर किया गया है। खेलों में पहले से ही उपस्थित कई स्थलों का उपयोग भी किया गया है।


title: 2012 ग्रीष्मकालीन ओलम्पिक

text: 2012 ग्रीष्मकालीन ओलम्पिक के लिए बोली प्रस्तुत करने की समय सीमा 15 जुलाई 2003 तक नौ शहरों ने मेज़बानी के लिए अपनी बोली प्रस्तुत की थी। यह नगर थे: हवाना, इस्तान्बुल, लिपजिग, लन्दन, मैड्रिड, मॉस्को, न्यूयॉर्क, पेरिस और रियो डि जेनेरो।


title: 2012 ग्रीष्मकालीन ओलम्पिक

text: 18 मई 2004 को अन्तर्राष्ट्रीय ओलम्पिक समिति (आईओसी) ने तकनीकी मूल्यांकन के परिणामों के पश्चात शहरों की संख्या पाँच तक कर दी: लन्दन, मैड्रिड, मॉस्को, न्यूयॉर्क नगर और पेरिस।


title: 2012 ग्रीष्मकालीन ओलम्पिक

text: लन्दन ओलम्पिक ले लिए दो लोगो तैयार किए गए थे: एक जो बोली प्रक्रिया के लिए प्रयुक्त हुआ था और किनो डिज़ाइन द्वारा तैयार किया गया था और दूसरा जो इन खलों के लिए ब्राण्ड के रूप में तैयार किया गया था। पहला वाला लोगो नीली, पीली, काली, हरी और लाल पट्टियों से वक्रित रिबन था जिसपर "LONDON 2012" लिखा हुआ था और रिबन की धारियाँ लन्दन की टॅम्ज़ नदी सी प्रतीत हो रही थी। दूसरा वाला लोगो वोल्फ़ ओलिन्स द्वारा निर्मित था और 4 जून 2012 को अनावृत किया गया था और जिसका मूल्य चार लाख पाउण्ड था। नया लोगो 2012 की संख्या का प्रतिनिधित्व करता है और् ओलम्पिक छल्ले शून्य के भीतर समाहित हैं।


title: 2012 ग्रीष्मकालीन ओलम्पिक

text: ओलम्पिक और पैरालम्पिक खेलों के लिए कुल लगभग 4,700 पदक रॉयल मिण्ट द्वारा निर्मित किए गए हैं। इन्हें डेविड वॉट्किन्स (ओलम्पिक के लिए) और लिन चियुंग (पैरालम्पिक के लिए) द्वारा डिज़ाइन किया गया है। प्रत्येक पदक 375-400 ग्राम तक भारी है, इनका व्यास 85 मिमी है और मोटाई 7 मिमी है और सम्बन्धित खेल रिम पर उत्कीर्ण है।


title: 2012 ग्रीष्मकालीन ओलम्पिक

text: इन खेलों का उद्घाटन समारोह स्थानीय समयानुसार रात्री नौ बजे आरम्भ हुआ था (भारत में 28 जुलाई 2012 को रात 1:30 बजे) और इन खेलों को ""द आयल्स ऑफ़ वण्डर"" कहा गया। ऑस्कर-विजेता निर्देशक डैनी बोयल उद्घाटन समारोह के कलात्मक निर्देशक और संगीत निर्देशक इलैक्ट्रॉनिक म्यूज़िक डुओ अण्डारवर्ल्ड के रिक स्मिथ और कार्ल हाइड थे।


title: 2012 ग्रीष्मकालीन ओलम्पिक

text: सीक्रॅट एजण्ट जेम्स बॉण्ड के रूप में डैनियल क्रैग और महारानी एलिज़ाबेथ द्वितीय द्वारा अभिनीत एक लघु चलचित्र को समारोह की टॅलिविज़न कवरेज के दौरान दिखाया किया गया था। सर पॉल मॅक्कार्ट्नी ने समारोह के अन्त में "हे जूड ("Hey Jude")" नामक गाना प्रदर्शित किया।


title: 2012 ग्रीष्मकालीन ओलम्पिक

text: इन खेलों का समापन समारोह 12 अगस्त 2012 को किया जाएगा जिसमें लन्दन के महापौर बोरिस जॉन्सन, वर्ष 2016 के ओलम्पिक खेलों के मेज़बान रियो डि जेनेरो के महापौर को ओलम्पिक ध्वज का हस्तान्तरण करेंगे।


title: 2012 ग्रीष्मकालीन ओलम्पिक

text: इन खेलों में 204 राष्ट्रीय ओलम्पिक समितियों द्वारा भाग लिए जाने की सम्भावना है। इसके अतिरिक नीदरलान्स आन्तिलान ओलम्पिक समिति के खिलाड़ी वैयक्तिक रूप से ओलम्पिक ध्वज तले इन खेलों में भाग लेंगे।


title: 2012 ग्रीष्मकालीन ओलम्पिक

text: इस पदक तालिका में शीर्ष दस देशों को रखा गया है और कोष्टक में आईओसी कोड दिया गया है। पूरी सूची देखने के लिए 2012 ग्रीष्मकालीन ओलम्पिक पदक तालिका देखें। कृपया ध्यान दें कि क्रमांक और स्थान में अन्तर है। क्रमांक केवल एक संख्या है जो क्रमिक रूप से आरम्भ होकर अन्त तक एक-एक कर बढ़ रही है जबकि स्थान इस तालिका में विभिन्न देशों को पदक संख्या के आधार पर दिया गया है। एक से अधिक देश तीनों प्रकार के पदकों का एक सा मेलजोल प्राप्त कर सकते हैं इसलिए ऐसे देशों को एक ही स्थान दिया जाएगा और यह आईओसी कोड के अनुसार क्रमित किए गए हैं।


title: उत्पादन सिद्धांत

text: उत्पादन सिद्धांत (Production theory) उत्पादन से सम्बन्धित प्रक्रियाओं के अर्थशास्त्रीय अध्ययन को कहते हैं, जिसमें कच्चे माल को पूर्ण किये गये उत्पादन से सम्बन्धित प्रक्रियाओं, व्यय, आय, इत्यादि को समझा जाता है, और भिन्न परिस्थितियों में उत्पादन में लाभ व अन्य सुधार करने के लिये समाधानों को खोजा जाता है।


title: एक्स किरण नलिका

text: उस निर्वात नलिका को एक्स किरण नलिका या 'एक्सरे ट्यूब' (X-ray tube) कहते हैं जो एक्स किरण उत्पन्न करती है। एक्सरे नलिकाओं का विकास क्रुक्स की नलिका से हुआ जिससे सर्वप्रथमेक्सरे खोजा गया था। इन नलिकाओं से प्राप्त एक्स किरणों के अनेक उपयोग हैं, जैसे- रेडियोग्राफी, कैट (cat)अड्डों पर इस्तेमाल होने वाले स्ककेनर, एक्सरे-क्रिस्टलोग्राफी इत्यादी।


title: एक्स किरण नलिका

text: विभव के कारण इलेक्ट्रान को ऊर्जा e×v प्राप्त होती, जहाँ (e)= इलेक्ट्रान का आवेश, तथा (v) विभव। यदि इतनी कुल ऊर्जा धनाग्र के अणुओं में स्थानांतरित हो जाए तथा इस ऊर्जा का एक्सरे में परिवर्तन हो, तो उत्सर्जित एक्सरे की आवृति निम्नलिखित समीकरण द्वारा प्राप्त होगी :


title: एक्स किरण नलिका

text: समीकरण (2) अनेक प्रयोगों में प्रमाणित हुआ है। प्लांक के स्थिरांक का मान 6.62×10 अर्ग-सेकंड है। विद्युच्चुंबकीय तरंगों के लिए आवृत्ति तथा तरंगदैर्घ्य में निम्नलिखित संबंध होता है:


title: एक्स किरण नलिका

text: यदि विभव वोल्ट में ज्ञात हो, तो उत्पादित एक्सरे का तरंगदैर्घ्य आंगस्त्रम एककों में निम्नलिखित समीकरण द्वारा सरलता से निकाला जा सकता है:


title: एक्स किरण नलिका

text: समीकरण (2) के अनुसार एक्सरे का जो तरंगदैर्घ्य प्राप्त होता है वह केवल इस अनुमान पर आधारित है कि ऋणाग्र से धनाग्र तक पहुँचने में इलेक्ट्रान को प्राप्त ऊर्जा (e×v) का संपूर्ण भाग विद्युच्चुंबकीय तरंगों में परिवर्तित होकर समीकरण (1) के अनुसार विकिरण का एक ही क्वांटम देता है। किंतु सब इलेक्ट्रानों के लिए यह ठीक नहीं है। विद्युच्चुंबकीय विकिरण उत्पन्न होने के पूर्व इलेक्ट्रान की ऊर्जा के अंशत: अथवा संपूर्णत: नष्ट होने की बहुत अधिक संभावना रहती है। इसके अनेक कारण होते हैं। जिस धातु का धनाग्र हो उस धातु के परमाणुओं से प्रथम आघात होने पर इलेक्ट्रान उस धनाग्र के तल के भीतर जाते हैं। इन परमाणुओं से इलेक्ट्रानों की गति में प्रतिरोध होता है, क्योंकि वे परमाणु भी अन्य इलेक्ट्रानों से परिवेष्टित होते हैं। प्रत्येक धातु में धात्वीय इलेक्ट्रान होते हैं जिनके कारण धातुएँ विद्युच्चालक होती हैं। धनाग्र में प्रवेश करते समय ऋणाग्र से आनेवाले इलेक्ट्रानों तथा धनाग्र के आंतर इलेक्ट्रानों में अनेक संघात होते हैं और प्रत्येक संघात में बाह्य इलेक्ट्रानों की ऊर्जा कम होती जाती है। अत: अंत में जब बाह्य इलेक्ट्रानों से विद्युच्चुंबकीय तरंगें उत्पन्न होती हैं तब इन इलेक्ट्रानों की ऊर्जा एक समान नहीं होती। विभवांतर (v) से महतम ऊर्जा (e×v) होंगी, किंतु इस महत्तम ऊर्जा के इलेक्ट्रान–अर्थात् वे जिनसे एक भी संघात नहीं हुआ हैं अत्यंत अल्प होते हैं; अधिकतर इलेक्ट्रानों की ऊर्जा इससे कम होती है। इसलिए उत्पादित एक्सरे एकवर्ण नहीं होता; हमें एक्सरे का अविच्छिन्न वर्णक्रम (continuous spectrum) मिलता है। श्वेत प्रकाश का वर्णक्रम जिस प्रकार का होता है, उसी प्रकार का अविच्छिन्न वर्णक्रम एक्सरे का भी होता है; अत: एक्सरे के अविच्छिन्न वर्णक्रम को 'श्वेत विकिरण' भी कहते हैं।


title: एक्स किरण नलिका

text: रंटजन ने जिस प्रकार के उपकरणों की सहायता से एक्सरे का आविषकार किया था प्रारंभ के कतिपय वर्षो तक उसी प्रकार के उपकरण उपयोग में लाए जाते थे। इनमें थोड़ा बहुत सुधार हुआ और शिअरर, हेडिंग, ज़ीगब्ह्रा इत्यादि वैज्ञानिकों ने ऐसी एक्सरे नलिकाओं की उपज्ञा की, जिनके धनाग्र सरलता से बदले जा सकते हैं किंतु इन सब वायु-विसर्जन-नलिकाओं में एक विशेष दोष यह था कि इनमें विद्युद्धारा का तथा विभव का स्वतंत्रतापूर्वक परिवर्तन नहीं किया जा सकता था। यह दोष कूलिज की एक्सरे नलिका में दूर कर दिया गया।


title: एक्स किरण नलिका

text: 1913 में कूलिज (Coolidge) ने विभिन्न तत्वों पर इलेक्ट्रानों का उत्पादन करके एक्सरे नलिका बनायी जो 'कूलिज नलिका' के नाम से जानी जाती है।


title: एक्स किरण नलिका

text: कूलिज ने इलेक्ट्रान प्राप्त करने के लिए वायु में विद्युद्विसर्जन के बदले उष्मीय आयनों (thermal electrons) का उपयोग किया। धातु के तंतु में विद्युत धारा प्रवाहित करने से तंतु गरम हो जाता है और (निर्वात में) धारा अधिक बढ़ाने से उससे प्रकाश का उत्सर्जन होने लगता है (जैसा तप्ततंतु विद्युद्दीप (incandescent lamp) में होता है)। इस तप्ततंतु से प्रकाश के साथ-साथ इलेक्ट्रान भी निकलते हैं और यदि निर्वात में तप्त तंतु के समीप धातु की एक पट्टी रखकर उसको धन विद्युद्विभव दिया जाए तो धारामापी में विद्युधारा दिखाई देगी। किंतु इस रीति से इलेक्ट्रान प्राप्त करने के लिए अति उच्च निर्वात (ultra high vacuum) की आवश्यकता होती है।


title: एक्स किरण नलिका

text: कूलिज ने कांच का एक विशाल बल्ब लेकर उसके केंद्र में उच्च गलनांकवाली धातु का एक टुकड़ा रखा और उसके अभिमुख टंग्स्टन तंतु के संर्पिल के पर्याप्त चक्र स्थापित करके संपूर्ण बल्ब को पूर्णत: निर्वात किया। यदि तंतु के इस सर्पिल में पर्याप्त विद्युद्धारा प्रवाहित की जाए तो तंतु तप्त हो जाता है तथा उससे इलेक्ट्रान प्राप्त होते हैं। इन इलेक्ट्रानों को विभव बढ़ाकर उचित ऊर्जा दी जा सकती है। अत्युच्च निर्वात होने के कारण वायु के परमाणुओं के संघात नहीं होते, अत: इलेक्ट्रान संपूर्ण ऊर्जा के साथ धातु से संघात करते हैं और एक्सरे का उत्पादन होता है। कूलिज की एक्सरे नलिका की मुख्य सुविधा यह है कि उत्पादित एक्सरे की तीव्रता तथा कठोरता में इच्छानुसार परिवर्तन किया जा सकता है। विभव को स्थिर रखकर तंतु में यदि अधिक विद्युद्धारा प्रवाहित की जाए तो तंतु का ताप बढ़ने के कारण रिचर्ड्‌सन् के समीकरण के अनुसार इलेक्ट्रानों की संख्या भी बढ़ती है, अत: (इलेक्ट्रानों से उत्पन्न एक्सरे की तीव्रता बढ़ जाती है। इलेक्ट्रानों की संख्या (अथवा उष्मीय आयन धारा) स्थिर रखकर (अर्थात् टंग्स्टन तंतु में विद्युद्धारा स्थिर रखकर) यदि विभव बढ़ाया जाए, तो समीकरण (1) के अनुसार न्यूनतम तरंगदैर्घ्य कम हो जाएगा और उत्पन्न एक्सरे की कठोरता अधिक हो जाएगी। इस कूलिज नलिका पर आधारित, किंतु आवश्यक परिवर्तनों से युक्त अनेक प्रकार की एक्सरे नलिकाओं में एक अपचायी परिणामित्र (स्टेप डाउन ट्रैंसफॉर्मर) से आवश्यक प्रत्यावर्ती धारा पहुँचाई जाती हैं और एक उच्चायी परिणामित्र (स्टेप अप् ट्रैंसफ़ार्मर) से आवश्यक प्रत्यावर्ती उच्च विभव उत्पन्न किया जाता है। कूलिज नलिका स्वयं ऋजुकारी है।


title: एक्स किरण नलिका

text: एक्सरे नलिका में इलेक्ट्रानों में जो ऊर्जा होती है उसके दो प्रतिशत से कुछ कम भाग का ही एक्सरे में परिवर्तन होता है और शेष 98 प्रतिशत से कुछ अधिक भाग उष्मा उत्पन्न करने में व्यय होता है। लक्ष्य का, अर्थात् उस धातु के टुकड़े का जिसपर अल्पवधि में इलेक्ट्रानों के असंख्य संघात होते हैं, ताप इतना अधिक हो जाता है कि उसके गल जाने की संभावना रहती है। लक्ष्य को ठंडा रखने के लिए पानी के निरंतर प्रवाह का आयोजन किया जाता है। लक्ष्य में उत्पन्न हुई उष्मा को इस प्रकार बराबर हटाते रहने से एक्सरे नलिका से अधिक समय तक कार्य लेने में कोई कठिनाई नहीं होती।


title: एक्स किरण नलिका

text: एक्सरे का अध्ययन भौतिकी की दृष्टि से अत्यंत महत्वपूर्ण तो था ही, धीरे-धीरे एक्सरे का उपयोग, जैसा ऊपर बताया गया है, आयुर्विज्ञान और उद्योग में भी होने लगा। इन सब कार्यो के लिए अधिक तीव्र तथा कठोर एक्सरे के उत्पादन की आवश्यकता बढ़ती गई। इस समस्या को हल करने के लिए एक्सरे के क्षेत्र में कार्य करनेवाले अनेक वैज्ञानिकों ने भिन्न-भिन्न प्रकार की नलिकाएँ तथा उपकरणों की उपज्ञा की। तीव्रता बढ़ाने के लिए इलेक्ट्रानों की संख्या में वृद्धि होना आवश्यक है। तंतु में विद्युद्धारा बढ़ाने से इलेक्ट्रानों की संख्या अवश्य बढ़ती हैं, किंतु तंतु का ताप अधिक बढ़ने से उसकी धातु का वाष्पन होता है और उसके क्षीण होकर टूटने की संभावना रहती है। साथ ही, इलेक्ट्रानों के संघातों से लक्ष्य में जो उष्मा उत्पन्न होती है वह बढ़ती जाती है, इससे लक्ष्य के गलने की संभावना बढ़ जाती है। इन दोनों कठिनाइयों को दूर करने के लिए भिन्न-भिन्न प्रकार के प्रयत्न हुए और उनमें से कतिपय सफल भी रहे। आक्साइड विलेपित तंतुओं से निम्न ताप पर अधिक इलेक्ट्रान धारा प्राप्त हो सकती है; फिर, पर्याप्त लंबाई का तंतुसर्पिल लेकर इष्ट धारा प्राप्त हो सकती है। साधारणत: एक्सरे नलिकाओं में 10 से 150 मिलिएंपिअर विद्युद्धारा का उपयोग होता है; वर्तमान काल में उचित तंतुओं से तथा उपसाधनों से 1 अंपिअर अथवा उससे अधिक इलेक्ट्रान धारा सरलता से प्राप्त हो सकती है। इस तीव्र इलेक्ट्रान धारा से लक्ष्य में जो प्रचंड उष्मा उत्पन्न होती है उसको कम करने के लिए फ़िलिप्स, जनरल इलेक्ट्रिक, मैचलेट इत्यादि एक्सरे उपकरणों के निर्माताओं ने स्थिर लक्ष्य के स्थान पर घूर्णन करनेवाले मंडलक का आयोजन किया है। घूर्णन से इलेक्ट्रानों के संघात एक ही स्थान पर नहीं होते और जिस स्थान पर उष्मा उत्पन्न हुई है उसके पुन: संघातस्थान पर आने के पूर्व विकिरण द्वारा उष्मा का व्यय हो जाता है। घूर्णित लक्ष्य की एक्सरे नलिकाओं में से जो एक्सरे प्राप्त होता है उसकी तीव्रता स्थिर लक्ष्य (कूलिज नलिका) से उत्पन्न एक्सरे की तीव्रता की अपेक्षा अनेक गुनी अधिक होती है, अर्थात् फोटो खींचने में प्रकाशदर्शन (एक्सपोज़र) के समय में बहुत बचत होती है।


title: एक्स किरण नलिका

text: एक्सरे की तीव्रता तथा कठोरता बढ़ाने का दूसरा भी एक उपाय है। नलिका का विद्युद्विभव बढ़ाने से भी तीव्रता तथा कठोरता दोनों ही बढ़ती है। समीकरण (2) के अनुसार विभव बढ़ाने से न्यूनतम तरंगदैर्घ्य घटता जाता है और विभव पर्याप्त बढ़ाने से गामा किरणों के सदृश तरंगदैर्घ्य वाले एक्सरे का उत्पादन प्रयोगशालाओं में हो सकता है। विभव बढ़ाने से एक्सरे की तीव्रता भी बढ़ती हैं; तीव्रता विद्युद्धिभव के घन (तृतीय घात) की समानुपाती होती है। यद्यपि साधारण उच्च विभव के परिणामित्र उपलब्ध थे तथापि एक्सरे उत्पादन के लिए पर्याप्त उच्च विभव प्राप्त करने में अनेक कठिनाइयाँ थीं। जनरल इलेक्ट्रिक, मैचलेट इत्यादि निर्माताओं ने अनेक अनुसंधानों के पश्चात् एक करोड़ अनुसंधानों के पश्चात् एक करोड़ वोल्ट तक तक के विभाग द्वारा एक्सरे उत्पन्न करनेवाले उपकरणों का निर्माण किया है। इससे भी अधिक प्रगति इलिनॉय के प्राध्यापक कर्स्ट ने बीटाट्रीन का उपयोग करके की है। बीटाट्रोन से 40 करोड़ वोल्ट तक के विभव द्वारा एक्सरे का उत्पादन हो सकता है। प्रंचड विभव से उत्पन्न ये एक्सरे अत्यंत तीव्र तथा प्रवेशशील होते हैं। अत्यंत तीव्रतावाले एक्सरे उत्पन्न करने के लिए अन्य साधनों का भी उपयोग किया जाता है, जिनमें उल्लोल-जनित्र (सर्ज जेनरेटर) विशेष उल्लेखनीय है। प्रकाश से जैसे चलचित्र लिए जाते हैं वैसे ही एक्सरे से भी लिए जा सकते हैं और वैज्ञानिक दृष्टि से उपयुक्त होने के निमित इन चित्रों को अत्यंत अल्प समय में (10 सेंकड में) लेने की आवश्यकता होती हैं। उल्लोल-जनित्र के विसर्जन से अत्यंत उच्च उत्सर्जन धाराओं के नियंत्रित विस्फोट उत्पन्न किए जाते हैं। यहाँ इलेक्ट्रानों का उत्पादन उष्ण विद्युदग्र से नहीं होता, अपितु शीत विद्युदग्र से तीव्र विद्युत् क्षेत्र के कारण इलेक्ट्रानों का उत्सर्जन होता है।


title: कल्लर भूमि

text: ऐसी भूमि की विद्युत चालकता 4.0 डेसी सिमेन प्रति मीटर से अधिक होती है जबकि विनियमशील सोडियम 15 प्रतिशत से कम होता है। पीएच मान 8.5 से प्रायः कम होता हैं। इनमें सोडियम, कैल्शियम तथा मैग्नीशियम के क्लोराइड और


title: कल्लर भूमि

text: सल्फेट के नमक की अधिकता होती है। इसमें पानी आसानी से रिस कर नीचे जाता हैं। इन भूमियों पर नमक की परत जमा होने के कारण गद्दे के समान नरम हो जाती है।


title: कल्लर भूमि

text: इनमें नमक की मात्रा कम होती है। (संतृप्त निष्कर्ष की विद्युत चालकता 4.0 डेसी सिमेन प्रति मी. से कम) व पी.एच. प्रायः 8.5 से


title: कल्लर भूमि

text: अधिक होता हैं, विनियमशील सोडियम 15 प्रतिशत से अधिक होता है। पानी के रिसने की क्षमता एक दम घट जाती है और भूमि सख्त हो जाती हैं। इनमें सोडियम कार्बोनेट और बाईकार्बोनेट की अधिकता हो जाती है। जैव पदार्थ घुलकर सतह पर आ जाते हैं अतः भूमि की सतह काली दिखाई देती है।


title: कल्लर भूमि

text: इनमें नमक की मात्रा तो लवणीय भूमि की तरह ही होती है साथ में विनियमशील सोडियम भी क्षारीय भूमि की तरह होता हैं। मृदा का पी.एच. भी 8.5 से अधिक होता हैं। भूमि सख्त होती हैं व इसमें पानी के रिसने की क्षमता घट जाती है।


title: कल्लर भूमि

text: सुधार की दृष्टि से भूमि को दो श्रेणियों में रखा जाता है। पहली लवणीय, दूसरी क्षारीय। जो तीसरी श्रेणी की भूमि है वह सुधार की दृष्टि से दूसरी श्रेणी में ही आती है।


title: कल्लर भूमि

text: एक एकड़ खेत को 8 बराबर-बराबर टुकडों में बांट लें। प्रत्येक टुकडे़ के चारों ओर 30 सैं.मी. ऊंची मजबूत मेंड़ बनाएं। भूमि के इन टुकडों को पूरी सावधानी से समतल करें। दो बार करके 30 सैं.मी. अच्छे किस्म का पानी भर दें। इससे भूमि की 30 सैं.मी. की


title: कल्लर भूमि

text: तह में पहले के मुकाबले 10 प्रतिशत से भी कम लवण रह जाएंगे। शुरु में चावल, गेहूँ, जौ जैसी सहनशील व अर्द्धसहनशील फसलें उगाएं। यदि पर्याप्त पानी न हो तो धान न लगाएं। लवण सहनशील व लवण संवेदनशील फसलों का वर्गीकरण नीचे दिखाया गया है।


title: कल्लर भूमि

text: ऐसी भूमि में सदैव फसलें उगाएं ताकि भूमि में जल-स्तर नीचा रहे और लवण ऊपर न आने पाएं। यदि भूमिगत जल अच्छी किस्म का है और जल-स्तर 2 मी. तक है तो ऐसे खेतों की सिंचाई नियमित रूप से करें।


title: कल्लर भूमि

text: असिंचित व बारानी क्षत्रों में कल्लर भूमि को सुधारना अत्यन्त कठिन कार्य है। इस प्रकार के क्षेत्रों में वर्षा शुरु होने के साथ ही कल्लर भूमि की प्रक्रिया शुरु हो जाती है। वर्षा आने से पहले खेतों को समतल करके एक एकड़ खेत को 8 बराबर टुकडों में बांट लें। प्रत्येक टुकडे़ के चारों ओर 30 सैं.मी. ऊंची मजबूत मेंड़ बनाएं। मिट्टी-परीक्षण-रिपोर्ट के अनुसार जिप्सम डालकर इसे ऊपर की 10 सै.मी. की मिट्टी की तह में अच्छी प्रकार मिला दें। यह कार्य पहली बरसात आने से पहले पूरा कर लेना चाहिए। बरसात का पानी खेत में रोकें। यदि इस मौसम में कुछ अतिरिक्त अच्छा पानी मिल जाए तो उसे भी खेत में डाल दें। एक डेढ़ महीने बाद बीज के लिए ढैंचा बो दें। फिर इसे काटने के बाद यदि समय हो और मिट्टी में नमी हो तो जौ लगायें। खाद तथा उर्वरकों का प्रयोग मिट्टी की जांच एवं फसलों की जरुरत के आधार पर करें।


title: डालेचुक

text: डालेचुक (Hippophae / हिप्पोफेई) बहुत उंचाई पर उत्पन्न होने वाला एक पादप है। इसे लेह बेर (लेह बेरी) भी कहते हैं।


title: डालेचुक

text: यह एक औषधीय पादप है। 4000 से 14000 फुट की ऊंचाई पर उगने वाले इस पौधे के फलों के चमत्कारिक गुणों के कारण यह 'संजीवनी बूटी' के समान समान माना जाता है। लेह बेरी ज्यूस में आंवले से अधिक विटामिन सी और भरपूर मात्रा में प्रति-आक्सीकारक (एंटी-ऑक्सीडेंट) होता है।


title: डालेचुक

text: लेह में इस पौधे को 'गोल्ड माइन' और 'लेह बेरी' के नाम से पहचाना जाता है। इस पौधे के फल लेह बेरी से ज्यूस, कैप्सूल, चाय तैयार की जाती है, जो हृदयरोगियों और मधुमेह के रोगियों के काफी लाभदायक माना जाता है।


title: डालेचुक

text: एंटी आक्सीडेंट तथा तमाम विटामिनों से भरपूर यह फल बढ़ती उम्र के प्रभाव को रोककर खून की कमी को दूर करने में मददगार है। इसके अलावा यह ग्लेशियर को पिघलने से रोकने, तथा भू-क्षरण रोकने में भी सहायक है जिससे यह जलवायु परिवर्तन के खतरे में भी मददगार रहता है।


title: डालेचुक

text: भारत के रक्षा अनुसंधान एवं विकास संगठन इंटरनेशनल सेंटर फार इंटिग्रेटेड माउंटेन डेवलपमेंट के साथ मिलकर इस पौधे को बड़ी संख्‍या में उगाने के लिए काम कर रहा है।


title: अंग्रेजी और विदेशी भाषाओ का केन्द्रीय संस्थान

text: अंग्रेजी और विदेशी भाषा विश्वविद्यालय (EFLU) (जिसे पहले CIEFL के नाम से जाना जाता था) भारत में स्थित एक केन्द्रीय विश्वविद्यालय है। यह उच्चतर शिक्षा के लिए राष्ट्रीय स्तर का विश्वविद्यालय है। इसका मुख्य परिसर में हैदराबाद में स्थित है। हालांकि लखनऊ और शिलौंग में भी इसके परिसर हैं।


text: ईएफएलयू (EFLU) में अंग्रेजी और विदेशी भाषाओं के साथ उनके साहित्य के बारे में भी पढ़ाया जाता है। साथ ही ये इन भाषाओं से जुड़े अनुसंधान (रिसर्च), शिक्षकों के प्रशिक्षण, प्रशिक्षण सामग्री को मुहैया कराने का भी काम करता है, एक तरह से कहा जाए तो ईएफएलयू सेवाओं का शिक्षा विस्तार है जिसका मुख्य उदेश्य भारत में अंग्रेजी और विदेशी भाषाओं की पढ़ाई के स्तर को सुधारना है। ये देश का अकेला ऐसा शिक्षण संस्थान है जो पूरी तरह से अंग्रेजी और विदेशी भाषाओं की पढ़ाई को लेकर प्रतिबद्ध है।


text: ईन वर्षोमें ईएफएलयु (EFLU) ने विभिन्न विदेशी भाषाओं की पढाई शरू की है जिनकी काफी माग थी। यहां अंग्रेजी, अरबी, फ्रेंच, जर्मन, जापानी, रशियन, स्पैनिश, पोर्टेगीज, पर्सियन, तुर्की, इटालियन, चीनी, कोरियन और हिंदी जैसी भाषाओं की पढ़ाई होती है।


text: ईएफएलयु (EFLU) एम.ए. (M.A) के साथ उस विषय में एक सांस्कृतिक अध्ययन पाठ्यक्रम शुरू करने वाला देश का पहला शिक्षण संस्थान भी है। ईएफएलयु (EFLU) समाजशास्त्र, फिल्म स्टूडियो, मानवशास्त्र, इतिहास और साहित्य जैसे क्षेत्र, जहां ईन शिक्षा शाखाओं को पृथक करना कठिन हो जाता है, एसे क्षत्रोमें एम.फिल. (M.Phil) और पीएच.डी. (Ph.D.) भी कराता है।


text: 3 अगस्त 2007 को इसका दुबारा नामकरण किया गया और इसे इंग्लिश एंड फॉरेन लैंग्वेज विश्वविद्यालय (ईएफएलयू) (EFLU) नाम दिया गया। दिल्ली विश्वविद्यालय के स्लाविक स्टडी डिपार्टमेंट के अभय मौर्य इसके पहले वाइस चांसलर बनें।


text: हैदराबाद परिसर ईएफएलयू (EFLU) का सबसे पुराना और मुख्य परिसर है। 1958 में भारत सरकार ने सेंट्रल इंस्टीट्यूट ऑफ इंग्लिश के रूप में इसकी स्थापना की थी। 1972 में इसका दायरा विस्तृत हुआ और यहां फ्रेंच, जर्मन और रसियन जैसी मुख्य विदेशी भाषाएं पढ़ाई जाने लगी। परिणामस्वरूप इसका नाम बदला और इसे सेंट्रल इंस्टीट्यूट ऑफ इंग्लिश एंड फॉरेन लैंग्वेज के नाम से जाने जाना लगा। 2006 में केन्द्रीय विश्वविद्यालय का दर्जा मिलने के बाद इसे इंग्लिश एंड फॉरेन लैंग्वेजेज विश्वविद्यालय कहा जाने लगा।


text: ये आंध्र प्रदेश की राजधानी हैदराबाद में स्थित उस्मानिया विश्वविद्यालय के पास 15 हेक्टेयर क्षेत्र में फैला हुआ है। यहां इसका प्रशासनिक विभाग, शैक्षणिक विभाग, पुस्तकालय, लड़के और लड़कियों के लिए छात्रालय, आरोग्य केन्द्र, कर्मचारी आवास है। इसके शैक्षणिक कार्यक्रम को छह स्कूलों में संगठित किया गया है।


text: यह परिसर भाषाशास्त्र, ईएलटी (ELT), साहित्य, सांस्कृतिक अभ्यास, प्रत्यायन अभ्यास, यूरोपियन अभ्यास और भाषा अभ्यास में बी.ए. (B.A.), एम.ए. (M.A.), एम.फिल. (M.Phil.) और पीएच.डी. (Ph.D) कराता है।


text: ईएफएलयू (EFLU) का लखनऊ परिसर 1979 में शुरू हुआ, जिसका काम जम्मू और कश्मीर, पंजाब, चंडीगढ़, हरियाणा, राजस्थान, दिल्ली, मध्य प्रदेश, हिमाचल प्रदेश, उत्तर प्रदेश और बिहार के विश्वविद्यालय और कॉलेजों के शिक्षकों को अग्रेजी की तालीम देना था। अपनी स्थापना से ही ये परिसर विश्वविद्यालय और कॉलेजों के शिक्षकों के लिए पूरी सक्रियता से नए-नए अभ्यासक्रम चला रहा है। साथ ही ये अभ्यासुओ के लिए बड़े पैमाने पर प्रवीणता कोर्स भी चला रहा है। इतना ही नहीं ये टीचिंग ऑफ इंग्लिश में पोस्ट ग्रैजुएट प्रमाणपत्र की इच्छा रखनेवाले शिक्षकों के लिए भी कार्यक्रम चलाता है। 1989 में इसने अंग्रेजीमें अनुस्नातक डिप्लोमा की शरूआत की।


text: लखनऊ परिसर नियमितरूप से दो साल का एम.ए. (M.A.)(अंग्रेजी) कार्यक्रम चलाता है। लखनऊ केन्द्र बी.ए. इंग्लिश (आनर्स) के साथ बी.ए. (B.A) और एम.ए. (M.A) का एकिकृत अभ्यासक्रम भी चलाता है। लखनऊ परिसर में बी.ए. (B.A.) के लिए कुल तीस सीटे हैं (जिनमे आरक्षित सीटें भी शामिल हैं)। इसके अभ्यासक्रम अंग्रेजी के अलावा आधुनिक विश्व साहित्य, महत्त्वपूर्ण सिद्धांत, अनुवाद अभ्यास, अंग्रेजी भाषा तालीम (ELT) और भाषाशास्त्र की दुसरी शाखाओ पर कन्द्रीत रहते हैं। ये भाषाशास्त्र और उच्चारशास्त्र (फोनेटिक्स) में एम.फिल. (M. Phil) और पीएच.डी. (Ph.D.) भी कराता है।


text: ईएफएलयू (EFLU) के उत्तर-पूव्रीय परिसर शिलौंग की स्थापना नवंबर 1973 में वहां की जरुरतों को देखते हुए की गई थी। उत्तर-पूर्वीय प्रांतमे अंग्रेजी और दूसरीं विदेशी भाषाओ की पढ़ाई के स्तर में सुधार लाने के लिए केंद्र ने यहां तालीम और प्रशिक्षण कार्यक्रम, कार्यशाळा, परिसंवाद, जूथ चर्चा और व्याख्यान शुरू किया। ईस केन्द्र ने तीन हजार से भी ज्यादा लोगों को अंग्रेजी भाषा और विदेशी भाषाओं की तालीम दी है।


text: यहां अंग्रेजी, फ्रेंच और जर्मन के साथ टीचिंग ऑफ इंग्लिश में पोस्ट ग्रैजुएट डिप्लोमा (पी.जी.डी.टी.ई)(P.G.D.T.E.) कराया जाता है। इसके अलावा समूह प्रत्यायन और पत्रकारिता में एम.ए. (M.A.) कराया जाता है। अंग्रेजी में एम.ए.(M.A.), एम.फिल (M.Phil) और पीएच.डी (Ph.D) की सुविधा भी यहां है।


title: नेपाल रेलवे

text: नेपाल में रेलवे की शुरुवात सन 1927 में रक्सौल (भारत) से अमलेखगंज (नेपाल में 46 किमी) के बीच एक 48 किमी लम्बी रेललाइन के साथ हुई थी। इस लाइन का आमान 2’6” (762 मिमी) रखा गया था। इस लाइन को 1965 में बंद कर दिया गया था। 2005 में इस लाइन के कुछ हिस्से को आमान परिवर्तन के बाद रक्सौल से सिर्सिया अन्तर्देशीय कंटेनर डिपो, बीरगंज के बीच एक 6 किमी दूरी की बड़ी लाइन (5’6”, 1675 मिमी) के रूप में शुरु किया और अब इसका प्रयोग विशेष रूप से भारतीय रेल द्वारा संचालित माल गाड़ियों द्वारा प्रयोग किया जाता है।


title: नेपाल रेलवे

text: 1937 में इस मूल लाइन के साथ एक 2’6” (762 मिमी) की अन्य लाइन को जोड़ा गया जिसकी लम्बाई, 53 किमी (नेपाल में 50 किमी) थी। यह लाइन बीज़लपुरा से जनकपुर होकर जयनगर (भारत) जाती थी जहां यह भारतीय रेल की मुख्य लाइन से जुड़ती थी। 2001 में बीज़लपुरा से जनकपुर के मध्य के खंड को रास्ते के एक पुल गिरने के कारण बंद कर दिया गया हालांकि जनकपुर से जयनगर के बीच की 29 किमी लम्बी लाइन 2014 तक रुक रुक कर चलती रही, जब इसे बड़ी लाइन में परिवर्तित करने के लिए बंद कर दिया गया। इस लाइन को भारतीय रेल की एक शाखा के रूप में 2017 में फिर से खोलने की योजना है।


title: नेपाल रेलवे

text: 2010 के आसपास, नेपाल में नई रेल परियोजनाओं से संबंधित कई प्रस्ताव चर्चा में आये। इन प्रस्तावों में सबसे प्रमुख 945 किमी दूरी की एक विद्युतीकृत लाइन है जो पूर्व में काँकरविट्टा से लेकर पश्चिम में भीम दत्ता से भारतीय सीमा पर स्थित गड्डाचौकी तक जायेगी। इस परियोजना के प्रथम चरण के अंतर्गत सिमारा के पास पहले 5 किमी खंड का निर्माण कार्य 2014 में शुरू हो चुका है। कुछ छोटी परियोजनायें जिनकी कुल लम्बाई 180 किमी है और यह मुख्यत: नेपाल को अनेक स्थानों पर भारत से जोड़ेंगी भी प्रस्तावित की गयी हैं। राजधानी काठमांडू में एक मेट्रो प्रणाली के लिए भी 2012 में एक व्यवहार्यता अध्ययन शुरू किया गया है।


title: जगन्नाथ शंकरशेठ मुरकुटे

text: जगन्नाथ शंकरशेठ मुरकुटे (10 फरवरी 1803 – 31 जुलाई 1865) भारत के एक परोपकारी एवं शिक्षाविद थे। उन्हें 'नाना शंकरशेठ' भी कहते हैं। उन्हे ‘मुंबई का आद्य शिल्पकार’ भी माना जाता है।


title: जगन्नाथ शंकरशेठ मुरकुटे

text: यद्यपि उनका जन्म स्वर्णकार परिवार में हुआ था किन्तु उन्होने अपना पारम्परिक व्यवसाय का कार्य छोड़कर मुंबई में पारसी और अफगानी व्यापारियों के साथ व्यवसाय कर मुंबई में व्यवसाय को बढ़ाने के साथ ही मुंबई के विकास और शिक्षा के क्षेत्र में अत्यंत महत्वपूर्ण योगदान दिया। उन्होंने अनेक शालाओं की स्थापना कराई। इसके लिए उन्होंने स्कूल सोसाइटी और नैटिव स्कूल ऑफ़ बम्बई की स्थापना की थी। उन्होंने लड़कियों के लिए भी विद्यालय खोले थे। सन 1856 में उनके द्वारा स्थापित बम्बई विश्वविद्यालय के सबसे पुराने कॉलेजों में एक एलिफिंस्टन एडुकेशनल इंस्टीटूशन का एलिफिंस्टन कॉलेज एक है जिसमें अपने-अपने जीवनकाल में प्रसिद्ध शिक्षाशास्त्री, समाजसेवी और नेता बालशास्त्री जंभेकर, दादा भाई नौरोजी, महादेव गोविन्द रानाडे, रामकृष्ण गोपाल भांडारकर, गोपालकृष्ण गोखले और बाल गंगाधर तिलक जैसे महान व्यक्तियों शिक्षा पायी।


title: जगन्नाथ शंकरशेठ मुरकुटे

text: उन्होंने दक्षिण मुम्बई के गिरगांव में खोले गए स्टूडेंट लाइब्रेरी के लिए काफी धन दिए। हिन्दू समाज के भारी विरोध की बावजूद लड़कियों के इस स्कूल की स्थापना में भी ढेर सारा धन लगाया। उन्होंने अपने स्कूलों में अंग्रेजी के साथ ही संस्कृत पढ़ाने की भी व्यवस्था की थी। साथ ही गिरगांव में ही उन्होंने संस्कृत सेमिनरी और संस्कृत लाइब्रेरी की भी स्थापना की थी।


title: जगन्नाथ शंकरशेठ मुरकुटे

text: 26 अगस्त 1852 को उन्होंने 'बॉम्बे एसोसएशन' के नाम से राजनीतिक दल की भी स्थापना की थी जिसमें तत्कालीन मुंबई की अनेक प्रसिद्ध व्यक्ति थे। इसके पहले अध्यक्ष सर जमशेदजी जेजीभाई बने थे। बाद में दादाभी नौरोजी और अन्य युवा भी इससे जुड़े।


title: जगन्नाथ शंकरशेठ मुरकुटे

text: गिरगांव में नाना चौक के पास के भवानी-शंकर मंदिर और राम मंदिर भी जगन्नाथ सेठ की ही देन है। पुराने मुंबई के अनेक क्षेत्रों में जगन्नाथ सेठ की कृतियां आज भी मुंबई के विकास में उनके महत्वपूर्ण योगदान की साक्षी हैं। तत्कालीन ब्रिटिश राज को उन्होंने मुंबई के अनेक विकास कार्यों के लिए आर्थिक सहायता प्रदान की थी।


title: जगन्नाथ शंकरशेठ मुरकुटे

text: मार्च २०२० में महाराष्ट्र सरकार ने 'मुम्बई सेन्ट्रल' का नाम बदलकर 'नाना शंकर सेठ टर्मिनस' करने के प्रस्ताव को हरी झंडी दे दी है।


title: नागराज मंजुले

text: नागराज पोपटराव मंजुले एक भारतीय फिल्म निर्माता और पटकथा लेखक हैं, जो फिल्म सैराट के लिए जाने जाते हैं और उनकी पहली लघु फिल्म, पिस्तुल्या, जिसके लिए उन्हें गैर-फीचर फिल्म श्रेणी में राष्ट्रीय फिल्म पुरस्कार प्राप्त हुआ।


title: नागराज मंजुले

text: मंजुले ने मराठी में कविता की एक किताब प्रकाशित की, जिसे "उन्हाच्या कटाविरद्ध" नामित किया गया, जिसने भैरुरतन दामनी साहित्य पुरस्कार जीता।


title: नागराज मंजुले

text: मंजूले महाराष्ट्र के सोलापुर जिले के जेऊर गांव में बड़े हुए। उन्होंने १९९७ में विवाह किया गया था, जब वह केवल १८-१९ साल के थे और बारहवीं में पढ़ रहे थे। १५ साल की शादीशुदा जीवन के बाद २०१२ में तलाक का मामला दायर किया गया था, और २०१४ में वे तलाकशुदा हो गये।


title: नागराज मंजुले

text: उन्होंने पुणे विश्वविद्यालय से मराठी साहित्य में अपना एम.ए. अर्जित किया, इसके बाद मास्टर ऑफ नूर आर्ट्स, साइंस एंड कॉमर्स कॉलेज, अहमदनगर से संचार अध्ययन में मास्टर किया।


title: वेरीनाग

text: वेरिनाग भारत के जम्मू और कश्मीर राज्य में अनंतनाग जिले में स्थिति तहसील(शाहबाद बाला वेरिनाग) के साथ एक पर्यटन स्थल और एक अधिसूचित क्षेत्रीय समिति है। यह अनंतनाग से लगभग 26 किलोमीटर दूर और श्रीनगर से लगभग 78 किलोमीटर दक्षिण-पूर्व है जो जम्मू और कश्मीर राज्य की गर्मियों की राजधानी है। जम्मू से श्रीनगर के लिए सड़क यात्रा करते समय, वेरिनाग कश्मीर घाटी का पहला पर्यटन स्थल है। यह जवाहर सुरंग को पार करने के बाद कश्मीर घाटी के प्रवेश बिंदु पर स्थित है और इसे गेटवे ऑफ कश्मीर भी कहा जाता है।


title: वेरीनाग

text: कश्मीरी भाषा में "नाग" शब्द का मतलब "पानी का चश्मा" होता है और "वेरी" शब्द की जड़ संस्कृत का "विरह" शब्द है जिसका मतलब "वापस जाना" होता है। इसका सम्बन्ध एक शिव-पार्वती के क़िस्से से है जिसमें झेलम नदी कहीं और से उत्पन्न होना चाहती थी लेकिन उसे वापस इसी जगह से चश्मे के रूप में उत्पन्न होने पर मजबूर किया गया। यहाँ हर साल भादों के महीने के कृष्ण-पक्ष की तेहरवी तारीख़ को कश्मीरी हिन्दू झेलम नदी का जन्मदिन मनाते है, जिसे "व्येथ त्रुवाह" कहते हैं। कश्मीरी में "त्रुवाह" का मतलब "तेहरवी" है और "व्येथ" झेलम नदी का कश्मीरी नाम है, यानि "व्येथ त्रुवाह" का मतलब "झेलम तेहरवी" है।


title: वेरीनाग

text: इस जगह का प्रमुख पर्यटक आकर्षण है वेरिनाग स्प्रिंग है, जिसके नाम प्सर स्थान का नाम वेरीनाग है। वेरिनाग स्प्रिंग में एक अष्टकोनी पत्थर बेसिन है और इसके आसपास के एक आर्केड है जो मुगल सम्राट जहांगीर द्वारा 1620 ई.पू. में बनाया गया था। बाद में, इस झरने के बगल में एक सुंदर उद्यान को उसके पुत्र शाहजहां ने बनाया था। यह वसंत/झरना कभी भी सूखा या अतिप्रवाह नहीं होता है। वेरनाग स्प्रिंग झेलम नदी का प्रमुख स्रोत भी है। [2] वेरिनाग स्प्रिंग और इसके आसपास के मुगल आर्केड आधिकारिक तौर पर भारत के पुरातत्व सर्वेक्षण द्वारा राष्ट्रीय महत्व का एक स्मारक के रूप में मान्यता प्राप्त है।


title: रिवालसर

text: रिवालसर (Rewalsar) या त्सो पेमा (Tso Pema) भारत के हिमाचल प्रदेश राज्य के मंडी ज़िले में स्थित एक बस्ती है।


title: रिवालसर

text: रिवालसर मंडी क़स्बे से 24 किलोमीटर दूर सड़क मार्ग से जुड़ा एक प्राचीन तीर्थ है जहाँ एक बड़ा सरोवर और सरोवर के निकट ही गुरु पद्मसम्भव द्वारा स्थापित 'मानी-पानी' नामक बौद्ध मठ और एक गुरुद्वारा भी स्थित है | इसे महर्षि लोमश की तपोभूमि माना जाता है। यह स्थान हिंदू, बौद्ध एवं सिख धर्म के अनुयायियों के लिए श्रद्धा का केंद्र है।


title: रिवालसर

text: यहाँ शंकर, लक्ष्मीनारायण और महर्षि लोमश के तीन मंदिर प्रसिद्ध हैं। रिवालसर सरोवर में सात उभरे हुए भूभाग हैं, उन पर उगे वृक्षों पर देव-मूर्तियाँ हैं।


title: रिवालसर

text: ऐसा माना जाता है कि मंडी के राजा अर्शधर को जब यह पता चला कि उनकी पुत्री ने गुरु पद्मसंभव से शिक्षा ली है तो उसने गुरु पद्मसंभव को आग में जला देने का आदेश दिया, क्योंकि उस समय बौद्ध धर्म अधिक प्रचलित नहीं था और इसे शंका की दृष्टि से देखा जाता था। बहुत बड़ी चिता बनाई गई जो सात दिन तक जलती रही। इससे वहाँ एक झील बन गई जिसमें से एक कमल के फूल में से गुरु पद्मसंभव एक षोडशवर्षीय किशोर के रूप में प्रकट हुए।


title: रिवालसर

text: यहाँ पर एक भव्य गुरुद्वारा भी है जो गुरु गोविंद सिंह जी की याद में बना है। कहा जाता है कि मुगलों से युद्ध में पहाड़ी राजाओं के साथ मिलकर औरंगज़ेब के विरुद्ध रणनीति बनाने के उद्देश्य से यहाँ आये थे और तीस दिन तक यहाँ रहे। मंडी के राजा जोगिंदर सेन ने सन् १९३० में इस गुरुद्वारे का निर्माण कराया। बैसाखी के अवसर पर श्रद्धालु यहाँ स्नान के लिए आते हैं।


title: रिवालसर

text: रिवालसर के निकट सबसे प्रमुख शहर मंडी है, जहाँ से सड़क मार्ग से लगभग एक घंटे में यहाँ पहुँचा जा सकता है। मंडी राष्ट्रीय राजमार्ग २१ (अम्बाला-मनाली मार्ग) पर स्थित होने से भारत भर से जुड़ा हुआ है।


title: रिवालसर

text: निकटतम रेलवे स्टेशन कीरतपुर साहिब है। वहाँ से सड़क मार्ग से राष्ट्रीय राजमार्ग २१ के रास्ते मंडी और फिर रिवालसर जाया जा सकता है।


title: रिवालसर

text: निकटतम हवाई अड्डा भुन्तर (कुल्लू-मनाली) है। वहाँ से सड़क मार्ग से राष्ट्रीय राजमार्ग २१ के रास्ते मंडी और फिर राज्य राजमार्ग २६ से रिवालसर जाया जा सकता है।


title: प्रसुप्त ज्वालामुखी

text: प्रसुप्त ज्वालामुखी अर्थात Dormant Volcano में उद्गार के पश्चात पुनः उद्गार की संभावना नही रह जाती, किन्तु अचानक ही उनसे पुनः उद्गार हो जाते है। ऐसे ज्वालामुखीयों के बारे में अभी ज्यादा जानकारी नही मिल पायी है।


title: प्रसुप्त ज्वालामुखी

text: इस ज्वालामुखी का प्रथम सर्वेक्षण प्लिनी महोदय ने किया था। इसी कारण इन ज्वालामुखीयों को प्लिनियन ज्वालामुखी (Plinian eruptions) कहते है।


title: उत्तर प्रदेश आयुर्विज्ञान विश्वविद्यालय

text: उत्तर प्रदेश आयुर्विज्ञान विश्वविद्यालय (अंग्रेजी: Uttar Pradesh University of Medical Sciences) (पूर्व में "उत्तर प्रदेश ग्रामीण आयुर्विज्ञान एवं अनुसंधान संस्थान"), सैफई (इटावा) में उत्तर प्रदेश सरकार के विधेयक 15, वर्ष 2016 द्वारा स्थापित एक विश्वविद्यालय है। विश्वविद्यालय के अधीन मेडिकल कॉलेज, स्नातकोत्तर डेन्टल काॅलेज, पैरामैडिकल कॉलेज, नर्सिंग कॉलेज और फार्मेसी कॉलेज चल रहे हैं साथ में 850 बिस्तर वाला मल्टी स्पेशलिटी अस्पताल, ट्रामा एवं बर्न सेंटर भी कार्यरत है। इसके अतिरिक्त 650 करोड़ के बजट के साथ एक 500 बिस्तरों वाले सुपर स्पेशियलिटी अस्पताल का कार्य भी उत्तर प्रदेश सरकार द्वार प्रारम्भ करा दिया गया है।


title: जगदीश राज

text: जगदीश राज खुराना (1928–2013) पूर्व बॉलीवुड अभिनेता थे। इनका 'समान किरदार अभिनेता' के रूप में गिनीज़ वर्ल्ड रिकॉर्ड्स में नाम अभिलेखित हुआ था।


title: जगदीश राज

text: जगदीश राज का जन्म सन् 1928 में ब्रिटिश भारत के सरगोधा में (अब पाकिस्तान में) हुआ। इन्होंने 144 फ़िल्मों में पुलिस निरीक्षक का किरदार निभाया था। इनकी पुत्री अनीता राज खुराना भी एक बॉलीवुड अभिनेत्री हैं। जगदीश राज ने "हम दोनों", "काला बाज़ार", "जॉनी मेरा नाम", "गैंबलर", "ड्रीम गर्ल", "दीवार" जैसी हिट फ़िल्मों में काम किया। 80 और 90 के दशक से फ़िल्मों में उनकी सक्रियता कम होने लगी। उन्होंने देव आनंद से लेकर अमिताभ बच्चन जैसे अत्यधिक सफ़ल अभिनेताओं के साथ काम किया। कुछ फ़िल्मों में इन्होंने न्यायाधीश या चिकित्सक का किरदार भी निभाया। "सीआईडी", "12 ओ क्लॉक", "कानून", "वक्त", "रोटी", "इत्तेफ़ाक", "सफर", "जॉनी मेरा नाम" आदि फ़िल्मों में पुलिस निरीक्षक का अभिनय मिलने के बाद इन्होंने पुलिस की वर्दी सिलवा ली थी और फ़िल्म निर्माता का फोन आते ही वर्दी के साथ शूटिंग पर पहुंच जाते थे। हॉलिवुड के एक कास्टिंग डायरेक्टर ने फ़िल्मों की लंबी लिस्ट देखकर गिनीज बुक की टीम को जाँच के लिए मुम्बई बुलवाया और फ़िल्मी निरीक्षक का किरदार निभाने का रिकॉर्ड बनाने के लिए गिनीज वर्ल्ड रिकॉर्ड्स में इनका नाम दर्ज हो गया। इन्हें जब फ़िल्म "लोहा" और "नाइंसाफी" में पुलिस कमिश्नर का रोल मिला तो उन्होंने कहा था: "चलो, मेरा प्रमोशन तो हुआ।"


title: जगदीश राज

text: जगदीश राज ने 1992 में अपने फ़िल्मी कैरियर से सन्यास ले लिया। अन्तिम समय में वे श्वास संबंधी बीमारी से पीड़ित थे और 28 जुलाई 2013 को इनका निधन इनके जुहू स्थित घर में हो गया। फ़िल्म निर्देशक राहुल रवैल, फ़िल्म निर्माता अशोक पंडित, अभिनेत्री सौम्या टंडन सहित विभिन्न अभिनेताओं ने उनकी मृत्यु पर शोक प्रकट किया। इनके सम्बंधियों और रिश्तेदारों में उनकी दो पुत्रियाँ अनीता राज एवं रूपा मल्होत्रा और दामाद राकेश मल्होत्रा शामिल हैं।


title: उड़ान (2014 टीवी धारावाहिक)

text: यह कहानी उत्तर प्रदेश के एक गाँव की काल्पनिक घटना है। यह कहानी चकोर नामक लड़की की है जिसे सात साल की आयु के बाद बँधुआ मजदूरी करनी पड़ती है।


title: नेपाल की जनसांख्यिकी

text: 2011 की जनगणना में, नेपाल की जनसंख्या लगभग 26 मिलियन लोगों की जनसंख्या वृद्धि दर 1.35% थी और 21.6 वर्ष की औसत आयु थी। 2016 में, मादा औसत आयु लगभग 25 वर्ष थी और पुरुष औसत आयु लगभग 22 वर्ष थी। जनसंख्या का केवल 4.4% 65 वर्ष से अधिक पुराना होने का अनुमान है, जिसमें 681,252 महिलाएं और 597,628 पुरुष शामिल हैं। जनसंख्या का 61% 15 से 64 वर्ष के बीच है, और 34.6% 14 साल से कम है। 2011 में, प्रति 1000 जीवित जन्मों की 46 मौतों की शिशु मृत्यु दर के साथ जन्म दर प्रति 1000 लोगों के 22.17 जन्म होने का अनुमान है। प्रति 1000 जीवित जन्मों की 48 मौतों की 2006 में शिशु मृत्यु दर की तुलना में, 2011 की आईएमआर उस 5-वर्ष की अवधि में मामूली कमी आई है। नेपाल में शिशु मृत्यु दर प्रति 1000 जीवित जन्मों में 44 मौतों पर ग्रामीण इलाकों में अधिक है, जबकि शहरी क्षेत्रों में आईएमआर प्रति 1000 जीवित जन्मों में 40 मौतों पर कम है। यह अंतर ग्रामीण समुदायों में उनके शहरी समकक्षों की तुलना में डिलीवरी सहायता सेवाओं की कमी के कारण है, जिनके पास अस्पतालों और नवजात शिशुओं तक बेहतर पहुंच है। जन्म के समय जीवन प्रत्याशा महिलाओं के लिए 67.44 वर्ष और पुरुषों के लिए 64.94 साल होने का अनुमान है। प्रति 100,000 लोगों की मृत्यु दर 681 मौत होने का अनुमान है। शुद्ध प्रवास दर प्रति 100,000 लोगों के 61 प्रवासियों होने का अनुमान है। 2011 की जनगणना के अनुसार, कुल जनसंख्या का 65.9% साक्षर है|


title: नेपाल की जनसांख्यिकी

text: हाल के दशकों में नेपाल की आबादी तेजी से बढ़ रही है। जून 2001 की जनगणना में नेपाल में लगभग 23 मिलियन आबादी थी। पिछली जनगणना (1991) से जनसंख्या में 5 मिलियन की वृद्धि हुई; विकास दर 2.3% है। वर्तमान जनसंख्या लगभग 30 मिलियन है जो हर 5 वर्षों में लगभग 3 मिलियन लोगों की वृद्धि में योगदान देती है। साठ जाति और भाषाई उपसमूहों ने तिब्बत और भारत से प्रवासन की लहरों के साथ पूरे समय गठित किया है। नेपाल के इतिहास में जल्द ही आप्रवासन की थोड़ी सी मात्रा थी, तब जनसंख्या अनिवार्य रूप से एक सौ वर्षों से अधिक महत्वपूर्ण उतार-चढ़ाव के बिना ही बनी रही। 1950 के दशक में प्राकृतिक आपदाओं और निम्नलिखित सरकारी पुनर्वास कार्यक्रमों ने पहाड़ियों से तेराई क्षेत्र में आंतरिक प्रवासन में वृद्धि की। 1980 के दशक में पश्चिमी चितवन घाटी नेपाल के लिए एक प्रमुख परिवहन केंद्र बन गया। इस बड़े बदलाव के साथ-साथ सरकारी सेवाओं, व्यापार विस्तार और बढ़ते रोजगार, विशेष रूप से कृषि उद्योग में नाटकीय वृद्धि हुई। घाटी की आबादी में प्रवास और प्राकृतिक वृद्धि दोनों के माध्यम से तेजी से वृद्धि हुई|


title: नेपाल की जनसांख्यिकी

text: नेपाल की विविध भाषाई विरासत तीन प्रमुख भाषा समूहों से विकसित हुई: इंडो-आर्यन, तिब्बती-बर्मन भाषाएं, और विभिन्न स्वदेशी भाषा अलग-अलग हैं। 2001 की राष्ट्रीय जनगणना के अनुसार, नेपाल में 92 विभिन्न जीवित भाषाएं बोली जाती हैं (एक 93 वीं श्रेणी "अनिर्दिष्ट" थी)। 2011 की जनगणना के आधार पर, नेपाल में बोली जाने वाली प्रमुख भाषाएं में शामिल हैं|


title: कोत दिव्वार

text: कोत दिव्वार (Côte d'Ivoire), जिसका पुराना नाम आईवरी कोस्ट था, पश्चिम अफ्रीका में स्थित एक देश है। यहाँ की सरकार देश के अंग्रेज़ी नाम आईवरी कोस्ट के प्रयोग को आधिकारिक रूप से हतोत्साहित कर फ़्रान्सीसी शब्द कोत दिव्वार के प्रयोग को महत्व देती है। 1985 में देश की सरकार ने देश का नाम आधिकारिक रूप से कोत दिव्वार कर दिया और अंतरराष्ट्रीय समुदाय से अपील की कि भविष्य मे देश को सभी भाषाओं में इसी नाम से जाना जाए। इसकी सीमाएं पश्चिम में लाईबेरिया एवं गिनी से, उत्तर में माली एवं बुर्किना फासो से, पूर्व में घाना से एवं दक्षिण में गिनी की खाडी़ से मिलती है।


title: कोत दिव्वार

text: देश में लोकतंत्र है, लेकिन राष्ट्रपति के हाथों में अत्यधिक कार्यपालन शक्तियां निहित हैं। देश की राजधानी यामोसुकरो है और आधिकारिक भाषा फ्रांसीसी है। देश 19 क्षेत्रों और 58 विभागों में विभक्त है। कोत दिव्वार की अर्थव्यवस्था बाजारवाद पर आधारित है और कृषि पर अत्यधिक निर्भर है।


title: कोत दिव्वार

text: Côte d'Ivoire is a country of western sub-Saharan Africa. It borders Liberia and Guinea in the west, Mali and Burkina Faso in the north, घाना in the east, and the Gulf of Guinea (Atlantic Ocean) in the south.


title: कोत दिव्वार

text: The country was originally known in English as "Ivory Coast". In October 1985 the government requested that the country be known in every language as Côte d'Ivoire, without a hyphen between the two words (thereby contravening the standard rule in French that geographical names with several words must be written with hyphens).


title: भद्राचलम

text: भद्राचलम् ( भद्र + अचलम = भद्र पर्वत) भारत के तेलंगाना राज्य के भद्राद्री कोठागुडम ज़िले में स्थित एक नगर है। यहा नगर गोदावरी नदी के तट पर स्थित भगवान राम के भद्राचलम मंदिर के लिये प्रसिद्ध है और एक महत्वपूर्ण हिंदू तीर्थ शहर है। इसे 'भद्राद्रि' (= भद्र + आद्रि = भद्र पर्वत) भी कहते हैं।


title: भद्राचलम

text: यह राज्य की राजधानी, हैदराबाद, से 312 किलोमीटर (194 मील), खम्मम से 115 किलोमीटर (71 मील), राजमहेंद्रवरम से 165 किलोमीटर (103 मील), गुंटूर से 225 किलोमीटर (140 मील) दूर स्थित है। विजयवाड़ा से, सूर्यपेट से 177 किलोमीटर (110 मील), वारंगल से 180 किलोमीटर (112 मील), आंध्र प्रदेश राज्य की राजधानी अमरावती से 220 किलोमीटर (137 मील), विशाखापत्तनम से 350 किलोमीटर (217 मील) दूर है।


title: भद्राचलम

text: जिले में 24 मंडल और 2 राजस्व मंडल कोठागुडेम और भद्राचलम शामिल हैं। जिला मुख्यालय कोठागुडेम शहर में स्थित है। कोथागुडेम जिला कुछ प्रमुख उद्योगों का दावा करता है। जिला कोयला जैसे कई महत्वपूर्ण खनिजों से संपन्न है। तेलंगाना सरकार और भारत सरकार के संयुक्त स्वामित्व वाली सरकारी कोयला खनन कंपनी सिंगरेनी कोलियरीज कंपनी लिमिटेड (SCCL) का मुख्यालय कोठागुडेम में है। एससीसीएल वर्तमान में तेलंगाना के 4 जिलों में 58,837 के आसपास एक जनशक्ति के साथ 16 ऑपेंकास्ट और 30 भूमिगत खदानों का संचालन कर रहा है। कोठागुडेम थर्मल पावर स्टेशन, जो पलौंचा में स्थित है, तेलंगाना पावर जनरेशन कॉर्पोरेशन लिमिटेड (TSGENCO), ITC- पेपरबोर्ड्स और स्पेशलिटी पेपर्स डिवीजन (ITC-PSPD) के कोयला आधारित बिजली संयंत्रों में से एक है, जो दुनिया भर में कारोबार में अग्रणी नामों में से है। भद्राचलम के पास सरपका गाँव में स्थित है। कोठागुडेम जिला भी वन भंडार से समृद्ध है।


title: तनाव (भौतिकी)

text: भौतिकी में तनाव (tension) का तात्पर्य उस बल से है जो किसी रस्सी, केबल, चेन, आदि के सिरों पर लगाये गये बल के कारण रस्सी,केबल, चेन में उत्पन्न होता है। खींचे जाने पर रॉड, ट्रस, बीम भी तनाव बल का अनुभव करते हैं।


title: तारिक अनवर

text: तरिक अनवर एक भारतीय राजनेता एवं सोलहवीं लोकसभा मेंं वे बिहार राज्य की कटिहार लोकसभा सीट से सांसद रहे हैं। वे वर्तमान में भारतीय राष्ट्रीय कांग्रेस के सदस्य हैं तथा पूर्व में राष्ट्रवादी कांग्रेस पार्टी के राष्ट्रीय महासचिव रह चुके हैं। वे पूर्व में महाराष्ट्र का प्रतिनिधित्व करने वाले राज्यसभा के सदस्य भी थे। वह कृषि और खाद्य प्रसंस्करण केंद्रीय मंत्री थे। वह कटिहार निर्वाचन क्षेत्र से कई बार लोकसभा के लिए चुने गए हैं। अनवर कांग्रेस के पूर्व राष्ट्रीय अध्यक्ष सीताराम केसरी के बेहद करीबी थे।


title: तारिक अनवर

text: तारिक अनवर का जन्म 16 जनवरी 1951 को बिहार के पटना में हुआ था। उनके पिता का नाम शाह मुश्ताक अहमद था और मां बिल्किस जहां थीं। उनकी शादी हेना अनवरंद से हुई और उनकी चार बेटियां और एक बेटा है।


title: तारिक अनवर

text: तारिक अनवर ने अपने राजनीतिक करियर को बहुत कम ही आयु में शुरू कर दिया था। वह 1976 से 1981 तक बिहार प्रदेश युवा कांग्रेस (आई) के अध्यक्ष थे। वह 1982 से 1985 तक भारतीय युवा कांग्रेस के राष्ट्रीय अध्यक्ष भी थे। वह 1988 से 1989 तक बिहार प्रदेश कांग्रेस कमेटी के अध्यक्ष थे। बाद में उन्होंने कांग्रेस पार्टी से इस्तीफा दे दिया और 1999 में राष्ट्रवादी कांग्रेस पार्टी में शामिल हो गए। सन् 1999 में सोनिया गांधी के खिलाफ उनके विद्रोह के कारण उनके राजनीतिक करियर में एक बड़ा मोड़ आया। वह तब कटिहार के लोकसभा सदस्य थे और कांग्रेस मुख्यालय नई दिल्ली में दूसरे सबसे शक्तिशाली व्यक्ति के रूप में भी जाने जाते थे। वह बिहार से लोकसभा चुनाव के कई बार विजेता थे। शरद पवार ने उन्हें महाराष्ट्र से 2004 में राज्य सभा का सदस्य बना दिया। यह राज्यसभा में उनका दूसरा कार्यकाल था और वर्तमान में वे कटिहार लोकसभा सीट से सांसद है।


title: ईश्वरदास (कवि)

text: ईश्वरदास हिन्दी भाषा के कवि थे जिन्होने 'सत्यवतीकथा' नामक पुस्तक की रचना की। उक्त पुस्तक दिल्ली के बादशाह सिकंदर शाह (सं. १५४६-१५७४) के समय में लिखी गई। आचार्य रामचंद्र शुक्ल ने सत्यवतीकथा को अवधी की सबसे पुरानी रचना माना है (हिंदी साहित्य का इतिहास, शुक्ल, १६वाँ पुनर्मुद्रण, पृ. १३०)।


title: ईश्वरदास (कवि)

text: पुस्तक दोहे और चौपाइयों में लिखी गई है। पाँच-पाँच चौपाइयों (अर्धालियों) पर एक दोहा है। ५८वें दोहे पर पुस्तक समाप्त हो जाती है। भाषा अयोध्या के आसपास की ठेठ अवधी है और कहानी का रूप-रंग सूफी आख्यानों जैसा है जिसका आरंभ यद्यपि व्यास-जनमेजय के संवाद से पौराणिक ढंग पर होता है, तथापि जो अधिकतर कल्पित, स्वच्छंद और मार्मिक ढंग पर रची गई है।


title: बिजूका

text: बिजूका एक मानवरूपी पुतला है, जिसे दुनिया भर में किसानों द्वारा उनके खेतों में लगाया जाता है ताकि पक्षियों को रोपे हुए बीजों और अंकुरों को खाने से रोका जा सके। मानव आकार के बिजूका को आमतौर पर पुराने कपड़े पहनाये जाते हैं और खुले मैदानों में रखा जाता है।


title: बिजूका

text: बिजूका की संरचना आमतौर पर घास, पुआल या इसी प्रकार की अन्य कई सामग्रियों से तैयार किया गया जाता है, जिसे खेतों में किसान लकड़ी के खम्बों के सहारे खड़ा करते हैं। इस संरचना को आमतौर पर मानव शरीर की तरह आकार दिया जाता है। कई बार टोपी भी पहनाई जाती है, असली लगे इसलिए इसके हाथ में बोटल भी रखी जाती है , चूंकि बिजूका मनुष्यों की तरह दिखाता है, इसलिए डर कर पक्षी और भटकते जानवर खेतों से दूर रहते हैं और फसल नुकसान से बच जाती है। बिजूका के आकार और बनावट में समय-समय पर परिवर्तन किए जा सकते हैं।


title: निस्केयर

text: राष्ट्रीय विज्ञान संचार तथा सूचना स्रोत संस्थान (निस्केयर), राष्ट्रीय विज्ञान संचार संस्थान तथा भारतीय राष्ट्रीय वैज्ञानिक प्रश्वेखन केन्द्र (इंसडॉक) के दिनांक 30 सितम्बर 2002 को हुए विलय के पश्चात अस्तित्व में आया। निस्कॉम तथा इंसडॉक दोनों ही वैज्ञानिनक तथा औद्योगिक अनुसंधान परिषद (सीएसआइआर) के प्रमुखख संस्थान थे जो वैज्ञानिक तथा प्रौद्योगिक सूचना (एस एंड टी) के प्रलेखन तथा प्रचार/प्रसार के लिये समर्पित थे।


title: निस्केयर

text: देश में विज्ञान तथा प्रौद्योगिकी की सामयिक तथा पारस्परिक ज्ञान-प्रणाली पर उपलब्ध सभी सूचना स्रोतों का मुख्य संरक्षक बनना तथा सर्वाधिक प्रयुक्त प्रौद्योगिकियों प्रयोग करके सभी स्तर के विविध संघटकों में विज्ञान संचार को प्रोत्साहन करना/बढ़ावा देना।


title: निस्केयर

text: निस्केयर सीएसआईआर प्रयोगशालाओं द्वारा ई-जर्नलों पर सुलभता प्राप्त करने के लिए कर्न्सोशियम का विकास करने के लिए नोडल संगठन का कार्य करता है। इस गतिविधि में प्रमुख अन्तरराष्ट्रीय संस्थानों द्वारा प्रकाशित वैज्ञानिक अनुसंधान पत्रिकाओं के सृजन से लेकर सुलभता सुविधा पर मॉनीटरिंग सम्मिलित है। इस योजना के अन्तर्गत सीएसआईआर के वैज्ञानिक इन अनुसंधान पत्रिकाओं पर सुलभता प्राप्त कर अपने प्रयोग के लिए सामग्री डाउनलोड कर सकते हैं। विश्वभर की अनुसंधान पत्रिकाओं पर ऐसी सुलभता बहुत महत्वपूर्ण भूमिका का निर्वाह करेगी तथा सीएसआईआर प्रयोगशालाओं में अनुसंधान तथा विकास को सशक्त बना देश के सामाजिक आर्थिक विकास के लिए उपयोगी ज्ञान उत्सर्जन को बढ़ाएगी। इसके उद्देश्य निम्नांकित हैं-


title: निस्केयर

text: ऐसे सदस्य संसाधनों में मैसर्स ब्लैकवेल, मैसर्स जॉनविले, मैसर्स स्प्रिंगर, मैसर्स एआईपी, मैसर्स एएससीई तथा अन्य प्रकाशक तथा अनुसंधान पत्रिकाएं/साइंस, जेसीसीसी तथा एसीआई-फाइन्डर जैसे डेटाबेस सम्मिलित हैं।


title: योगाचार

text: योगाचार बौद्ध दर्शन एवं मनोविज्ञान का एक प्रमुख शाखा है। यह भारतीय महायान की उपशाखा है। इस सम्प्रदाय की स्थापाना ईसा की तीसरी शताब्दी में मैत्रेय या मैत्रेयनाथ ने की थी। इस दर्शन का विकास असंग एवं वसुबन्धु ने किया। योग तथा आचार पर विशेष बल देने के कारण इसे योगाचार कहते हैं। योगाचार को 'विज्ञानवाद', विज्ञप्तिवाद, या विज्ञप्तिमात्रतावाद भी कहते हैं।


title: योगाचार

text: योगाचार्य इस बात की व्याख्या करता है कि हमारा मन किस प्रकार हमारे अनुभवों की रचना करता है। योगाचार दर्शन के अनुसार मन से बाहर संवेदना का कोई स्रोत नहीं है।


title: योगाचार

text: इस सम्प्रदाय मत के अनुसार चित्त (मन) या विज्ञान के अतिरिक्त संसार के किसी भी वस्तु का अस्तित्व नहीं है। समस्त ब्राह्य पदार्थ, जिन्हें हम देखते हैं वे विज्ञान मात्र हैं। योगाचार द्वारा आलय विज्ञान को वश में करके विषय ज्ञान की उत्पत्ति को रोका जा सकता है, ऐसा हो जाने पर व्यक्ति निर्वाण को प्राप्त करता है।


title: योगाचार

text: इस संप्रदाय का मत हे कि पदार्थ (बाह्य) जो दिखाई पड़ते हैं, वे शून्य हैं । वे केवल अन्दर ज्ञान में भासते हैं, बाहर कुछ नहीं हैं । जैसे, 'घट' का ज्ञान भीतर आत्मा में है, तभी बाहर भासता है, और लोग कहते हैं कि यह घट है । यदि यह ज्ञान अंदर न हो तो बाहर किसी वस्तु का बोध न हो। अतः सब पदार्थ अन्दर ज्ञान में भासते हैं और बाह्य शून्य है। इनका यह भी मत है कि जो कुछ है, वह सब दुःख स्वरूप है, क्योंकि प्राप्ति में संतोष नहीं होता, इच्छा बनी रहती है ।


title: योगाचार

text: जैसे किसी को कहा जाए कि आपके पीछे  "घाउंचबेबरा " है ! इस शब्द का पूर्व अनुभव न होने के कारण वह समझ नहीं सकेगा ! यदि उसे कहा जाए   आपके पीछे घाउंचबेबरा 'खड़ा' है , तो व्यक्ति  "किसी सजीव वस्तु " की कल्पना करेगा !  यदि उसे कहा जाए, कि आपके पीछे घाउंचबेबरा  भरा  "पड़ा " है, तो वह  "किसी निर्जीव वस्तु " की कल्पना करेगा  !


title: डायमण्ड हार्बर

text: डायमण्ड हार्बर (Diamond Harbour) भारत के पश्चिम बंगाल राज्य के दक्षिण २४ परगना ज़िले में स्थित एक नगर है। यह हुगली नदी के मुहाने के समीप बसा है, यहाँ पर ही यह नदी बंगाल की खाड़ी में मिलती है। यह छोटा सा नगर सप्ताहांत में एक लोकप्रिय पर्यटन स्थल बन जाता है। यहाँ ब्रिटिश राज के समय का एक विशाल पत्तन (बंदरगाह) बना है।


title: डायमण्ड हार्बर

text: 30 मील लंबे रेलमार्ग द्वारा यह कोलकाता से जुड़ा है। यहाँ से दक्षिण में चिंगड़ाखाली (চিংড়াখালী) नामक किला है जिसमें भारी तोपें रखी हुई हैं। पहले यह ईस्ट इंडिया कंपनी के जहाजों के रुकने का प्रमुख स्थान था और अब भी यहाँ जहाज और स्टीमर आते हैं। डायमंड हार्बर दक्षिण चौबीस परगना जिले का उपमंडल भी है। इस उपमंडल का क्षेत्रफल 1,283 वर्ग मील है, जिसमें से 907 वर्ग मील क्षेत्र में सुंदरबन है। उपमंडल के दक्षिण में अर्धनिर्मित भूभाग है जिसमें अरुद्ध नदमुख द्वारा गंगा नदी समुद्र में जाने का मार्ग पाती है। इस उपमंडल में 1,575 गाँव हैं, केवल डायमंड हारबर ही एकमात्र नगर है। कोलकाता पोर्ट ट्रस्ट यहां जेटियों के लिए एक कार्गो टर्मिनल इमारत बनाने के लिए योजनाबद्ध है।


title: डायमण्ड हार्बर

text: भारत जनगणना के अनुसार, डायमंड हार्बर की कुल जनसंख्या 37,238 है। इसमें से 51% पुरुष एवं 49% महिलाएं हैं। डायमंड हार्बर की साक्षरता दर 72% है, जो राष्ट्रीय साक्षरता दर 59.5% से कहीं अधिक है। यहां की कुल जनसंख्या का 10% भाग 10 वर्ष से छोटे बच्चों का है।


title: दीपक चौरसिया

text: दीपक चौरसिया का जन्म सेंधवा इंदौर,मध्य प्रदेश में हुआ था। उन्होंने नयी दिल्ली के इंडियन इंस्टिट्यूट ऑफ़ मास कम्युनिकेशन से पत्रकारिता की डिग्री हासिल की।


title: दीपक चौरसिया

text: शिक्षा प्राप्त करने के बाद दीपक आज तक में चले गए। २००३ में उन्होंने सहायक संपादक के तौर पर डीडी न्यूज़ में काम की शुरुआत की. जुलाई 2004 में वे आजतक वापस आ गए। आज तक टीवी टुडे नेटवर्क का मुख्य न्यूज़ चैनल है। इसके बाद दीपक स्टार न्यूज़ में शामिल हुए जो बाद में ABP न्यूज़ हो गया। दीपक ने जनवरी २०१३ में मुख्य संपादक के तौर पर इंडिया न्यूज़ का हिस्सा बन गए। |


title: दीपक चौरसिया

text: नवंबर 2013 में, एक मीडिया सरकार स्टिंग ऑपरेशन प्रसारित हुआ। जिसमे आम आदमी पार्टी के नेताओं को लैंड डालस और अन्य आर्थिक मामलों में गड़बड़ी करने के लिए मानते हुए दिखाया गया था। पार्टी ने इसका जबाब यह कह कर दिया था की वह विडियो जाली है और यह मॉडल कोड ऑफ़ कंडक्ट का उलंघन है। पार्टी ने यह भी कहा था की वो मीडिया सरकार और अन्य टीवी चैनल्स पर गलत न्यूज़ चलाने को लेकर केस दर्ज करेगी। उसके बाद चौरसिया पर पार्टी के राष्ट्रीय महासचिव के द्वारा मानहानि का मुकदमा दर्ज कराया गया। जिसमे उनपर यह इल्जाम लगाया गया कि स्टिंग ऑपरेशन का इस्तेमाल पार्टी को नुकसान पहुंचाने के लिए किया गया।


title: सआदत अली खान द्वितीय

text: यामीन उद् दौला नवाब सआदत अली खान (१७५२-१८१४) अवध के शासक (शासनकाल १७९८-१८१४) नवाब शुजाउद्दौला के दूसरे बेटे थे। सआदत अली खान अपने सौतेले भाई, आसफ़ुद्दौला, के बाद अवध के तख्त पर १७९८ पर बैठे।


title: सआदत अली खान द्वितीय

text: सआदत अली खान की ताजपोशी २१ जनवरी १७९८ को बिबियापुर महल, लखनऊ में सर जॉन शोर द्वारा की गई। उन्होंने १८०१ में अंग्रेज़ों को आधा अवध दे दिया।


title: सआदत अली खान द्वितीय

text: नवाब सआदत अली खान १८१४ में मरे और उन्हें अपनी पत्नी 'खुरशीद ज़ादी' के साथ जुड़वाँ क़ैसरबाग़ के मकबरे में दफ़नाया गया।


title: यार्चा गुम्बा

text: यार्चा गुम्बा एक आयुर्वेदिक जड़ि-बुटि है जिसे अंग्रेजी में Cordyceps Sinensis कहा जाता है। यार्चा गुम्बा नेपाली नाम है जो समुद्र तल से 3800 मिटर ऊपर नेपाल और तिब्बत के हिमालय पर पाया जाता है। यह एक High Value Traditional Medicine है।